Osasuna vs. Athletic Bilbao - Football Match Summary - March 11, 2012 - ESPN\nAnder Iturraspe (9' OG)\nRaúl García (31')\nFernando Llorente (55')\nAnder Iturraspe (OG)\nRoland Lamah Yellow Card\nRaúl García Goal - Header\nMatch ends, Osasuna 2, Athletic de Bilbao 1.\nOn: Ander Herrera | Off: Jon Aurtenetxe\nOn: Fernando Llorente | Off: Ander Iturraspe\nOn: Ibai Gómez | Off: Gaizka Toquero\nOn: Manuel Omwu | Off: Nino\nIbai Gómez Yellow Card\nOn: Raoul Loe | Off: Álvaro Cejudo\nOn: Annunziata | Off: Roland Lamah\nOsasuna OSA Athletic Bilbao BIL\n4 Miguel Flaño 60'\n67' 30 Manuel Omwu\n14 Raúl García 31'\n21 Roland Lamah 16'\n89' 18 Annunziata\n84' 34 Raoul Loe\n5 Fernando Amorebieta 59'\n6 Mikel San José 45'\n45' 21 Ander Herrera 74'\n8 Ander Iturraspe OG9' 42'\n45' 9 Fernando Llorente 55'\n10 Óscar de Marcos 82'\n2 Gaizka Toquero 2'\n61' 28 Ibai Gómez 72'\n- Match ends, Osasuna 2, Athletic de Bilbao 1.\n90' Second Half ends, Osasuna 2, Athletic de Bilbao 1.\n90' Corner, Athletic de Bilbao. Conceded by Damiá.


«Oso libre sentitzen naiz fikzioaren maskararekin»\nAma batek sortu egiten du, bizia eman. Amatasunaren inguruko mito guztiak hausten dira, baina, ama horrek haurrak hiltzen dituenean. Eta hainbat mito, ama batek idazteko denbora hartzen duenean, haurrak beste inoren esku utzita. Edo haurdun dela maitalearekin oheratzen denean. Edo, bere nahien arabera bizitzeko, 18 urteko alaba bere kasa uzten duenean. Halako pertsonaiak dira protagonista Katixa Agirreren (Gasteiz, 1981) Amek ez dute nobelan (Elkar). Ez amatasunari buruzko mito horiek haustea helburu izan duelako, baizik eta «benetako pertsonaiak, ama haragizkoak» eraiki nahi zituelako. Mutur batera eraman du gaia, eta infantizidio kasu bat «aitzakia» gisa hartu amatasunaz hitz egiteko.\nAmek ez dute idazten zuen izenburu nobela proiektuak; gero, moztu, eta esaldia zehaztu gabe utzi zenuen. Zergatik?\nIrekita utzi nuen, bai. «Amek ez dute idazten, idatzita daude» da liburuaren barruan agertzen den aipu bat [Susan Suleimanena], egokia iruditzen zitzaidana liburuan kontatzen diren gauzetako bat jorratzeko. Baina uste dut idazten aditz hori jartzean mugatu egiten nuela esanahia, eta liburuak hortik aparte ere zer edo zer kontatzen duela, harago joaten dela; ez dela bakarrik amek ez dutela idazten, baizik eta hainbat debeku eta inposaketa daudela amatasunaren mitoaren inguruan. Horiei guztiei lekua emanez kendu nuen aditza.\nBeraz, aipatu dituzun mito eta inposaketa horien arabera, amek ez dute... zer?\nBa... gauza asko, ezta? Adibidez, amek ez dute hiltzen; amek bizia ematen dute, eta horren kontrakoa da hiltzea. Baina, hala ere, liburuan badago ama bat hil egiten duena. Eta halako ekintza lazgarri batek erabat jotzen du gure sinesmenen kontra: mitoari erabat ematen dio buelta.\nEta, ildo beretik, amek idatzi ere ez dute idazten...\nUrte askotan, edo historiari begiratuta, amek ez dute idatzi, hori egia da. Eta amatasunaz idatzi edo esan dena beti kanpotik idatzi edo esan da; beste norbaitek esan du zer egin behar duten amek, nolakoa den amatasuna, nolakoa den ama ona... Beti egon dira salbuespenak, baina emakumeak idazle gisa ospetsu egiten hasi zirenean, emakume horietako gehienak ez ziren amak; alegia, idaztera heldu ziren, hain zuzen ere, amatasunaz libre zeudelako; hala izan da kasu gehienetan. Amek ez dute idatzi orain dela oso gutxi arte.\nSuleimanenaz gain, amatasunari buruzko beste hainbat aipu sartu dituzu atal bakoitzaren hasieran, emakume idazleenak gehienak. Ez dira bereziki amatasun goxo baten isla... Idealizatua dago oraindik ere?\nOraindik ere badaude amatasuna idealizatzen duten diskurtsoak; publizitatean ikusten ditugu, adibidez, pixoihalen iragarkietan eta... Baina badaude amatasunaren inguruan oso diskurtso negatiboak ere, eta gaur egun halakoei ere ematen zaie hauspoa. Orain dela urte batzuk agertu zen Amatasunaz damutzen edo halako izen bat zuen ikerketa bat [Orna Donath, Regretting motherhood: sociopolitical analysis], kristoren oihartzuna eduki zuena... Eta badaude Ama Txarren Kluba delakoa eta halako mugimenduak, nolabait beste muturrera eramaten gaituztenak. Gaur egun, bi lur horien artean bizi gara nolabait.\nAmatasunarena ez da literaturan askorik jorratu izan den gai bat. Agian, are gutxiago infantizidioarena. Zuk, berriz, seme-alabak hil dituen ama bat jarri duzu protagonisten artean. Nondik nora sortu zitzaizun ideia?\nKontua ez da nik liburu honekin infantizidioaz idatzi nahi nuela, baizik eta gertakari hori aukeratu nuela nolabait gaia kokatzeko. Mutur batera eramaten dut gaia, lehen esan dudan bezala amatasunaren mitoa deuseztatzen duen ekintza horretara, mutur horretatik abiatuta, alegia, kontatu diguten guztia ahaztuz edo deuseztatuz, amatasunari buruz hitz egiteari ekiteko. Baina liburuaren gaia ez da infantizidioa: infantizidioa aitzakia da.\nHala ere, infantizidioaren inguruko errepaso historiko bat ere tartekatu duzu narrazioan. Egun harritzen bagaitu ere, ikertu duzunaren arabera, historian ez omen da hain ezohikoa izan...\nEz, historikoki oso gauza sistematikoa izan da, eta jaiotze tasa kontrolatzeko modu zuzenena. Antisorgailurik ez zegoen garaian, abortua oso gauza arriskutsua zen garaian, hori zen irtenbide ia bakarra. Gainera, kontuan izanda umeek edo haurtzaroak berak izan duten kontsiderazio soziala, nahiko normala da, hotzean pentsatuta, hori gertatu izana. Umeak izan dira —eta, hein batean, oraindik ere badira— gurasoen edo are estatuaren ondasuna, eta ondasunekin nahi duguna egin dezakegu, ez? Erromatarren garaian, adibidez, ez bazenuen umea nahi, bota egiten zenuen. Espartaren kasua ere aipatzen dut liburuan. Hori mendez mende aldatuz joan da, eta gaur egun ez da hainbeste gertatzen, baina hala ere gertatzen da; orain dela gutxi gertatu zen, Bilbon bertan, ama batek alaba hiltzea.\nTabu bat da gure gizartean?\nBai, uste dut tabu bat dela, ez dakigula nondik hartu, nola jorratu gaia. Ez dugu ulertzen, eta, adibidez, Bilboko infantizidioaren inguruan, zuzenean pentsatuko dugu ama hori zoratuta dagoela. Eta deuseztatuko dugu istorioa; ziurrenik, ez dugu askoz gehiago pentsatuko horren inguruan.\nHorrek zerikusia izan dezake historian amatasunaren inguruan osatu diren mito eta estereotipoekin?\nBai, erabat. Ez da gure imajinarioan sartzen ama batek horrelako zerbait egitea, eta, beraz, ez dakigu ondo kokatzen.\nLiburuan aipatzen duzunez, haur literaturan, ama anker hori ez agertzearren, amaorde gaiztoaren figura baliatu izan da, bestea irudikaezina zaigulako.\nBai. Esaten da bertsioak goxotuz joan direla, eta horregatik sortu zela amaordearen figura, nolabait umeek ere askoz hobeto irentsiko dutelako amaordearen irudia. Baina amaordea benetan amaren aurpegi iluna da. Ezin dugunez hori onartu, ezin diogu ama deitu, eta amaorde deitzen diogu, baina, benetan, ama da.\nMito horiek aztertu dituzu liburuan, literaturaren, zinemaren edo erlijioaren bidez: ama goxoa, sufritua, besteei emana... Ordea, ohiko irudiarekin bat ez datozen amak agertu dituzu zuk. Mitoak zalantzan jartzearren?\nNik ez dut mito horien kontra egin nahi izan, baizik eta haragizko pertsonaiak sortu, haragizko amak, ama bakarrik ez direnak, alegia; amaz gain, gauza askoz ere gehiago dira, eta, amaz gain, bat hiltzailea da, eta beste bat, idazlea, eta beste bat, pertsona sexuala, eta... alegia, ama guztiak bezala, ez? Kontua ez da izan «bueno, orain mitoaren kontra egingo dut, eta saiatuko naiz...». Ez, benetako pertsonaiak sortu nahi izan ditut, benetako amak eraiki ditut.\nJade/Alice pertsonaiak bere umeak hiltzen ditu. Beste protagonistak, idazleak, haren istorioa nola kontatu pentsatzean, ez du inoiz epairik agertzen.\nBerak jakin nahi du, eta benetan uste du bere bilaketan erantzun batera iritsiko dela eta erantzun horrek nolabaiteko bakea emango diola. Baina gauza batzuk ezin dira azaldu, eta hori ere onartu behar dugu. Beste pertsona bat ezin dugu inoiz erabat ezagutu; nahiz eta haren aurpegi ezberdinak ikusten saiatu, azkenean puzzlea hain konplexua izango da, ezen ez dugun benetan asko ulertuko. Haren asmoa ez da epaitzea: haren asmoa ulertzea da.\nAma den idazlearen pertsonaia, izenik eman ez diozuna, gertukoagoa izango zitzaizun. Haren bidez, amatasunaren eta idazletzaren arteko harreman gatazkatsua azaltzen duzu. Gatazkarik edo lotsarik izan duzu zeure bizipenak izan zitezkeenak protagonistaren gogoetetan sartzeko? Nolakoa izan da zuretzat pertsonaia hori eraikitzea?\nEz dut inongo lotsarik izan, eta hori da fikzioaren abantaila. Niretzat hau fikzioa da, lehen lerrotik azkeneraino. Egia da gauza askorekin bat natorrela eta bizi izan ditudala, eta beste asko ez. Guztiaren baturak eta nahasketak ematen du fikzio hutsa; nik hala ikusten dut. Gainera, konturatu naiz, nahiz eta neure buruari buruz hitz egin ez, edo nahiz eta nik bizi izandako gauza bat izan ez, jendeak beti joera duela pentsatzeko baietz. Orduan, ja paso egiten dut, berdin zait jendeak zer pentsatzen duen, eta, ni fikzioan sartzen naizenean, alde horretatik oso libre jokatzen dut. Horregatik, uste dut ezingo nukeela fikzioa ez den zerbait idatzi, lehen pertsonan; hor bai sartuko zirela lotsa-eta. Baina fikzioaren maskara horrekin —maskara deitu nahi badiozu, dena da maskara azkenean—, fikzioaren artifizio horrekin oso libre sentitzen naiz.\nProtagonistak halako batean esaten du ama izatearen identitateak beste guztiak zurrupatu dizkiola. Alde horretatik, idaztea ihesbide bat da harentzat?\nBai, identitatea berreskuratzeko modu bat da, bere aurreko identitateekin konektatzen duen gauza bat, eta beharrezkoa zaiona itzultzeko, berriz bera dela sentitzeko.\nBere gogoetetan sumatzen zaio horren kontzientzia duela, baina, hala ere, errua sentitzen du idazteko haurra besteren kargu uzten duenean. Zaila da eguneroko praktiketan mitoei ihes egitea?\nBai, oso zaila da, eta ni ere tentsio horretan bizi izan naiz. Umeekin zaudenean, idazten aritu nahi duzu, baina, idazten ari zarenean, gaizki sentitzen zara umeak beste norbaiten eskuetan utzi dituzulako. Eta, orduan, inoiz ez zaude asebeteta, inoiz ez zaude guztiz gustura, inoiz ez duzu sentitzen egon behar zaren tokian zaudela. Eta nik uste dut hori amek sentitzen dugula aitek baino gehiago. Hori nire inpresio pertsonala da, noski; ez dut aitarik ofenditu nahi, baina bai ikusten ditudala ez daudenean beti kezkatuta eta deika aritzen diren ama horiek —ni horrela hezi nautelako agian, hori ikusi dudalako nire amarengan, amonarengan—. Nik ere badut joera hori, nahiz eta kontra egiten diodan pixka bat eta saiatzen naizen inposaketa hori edo sozializaziotik etortzen zaidan hori mugatzen. Baina hor dago...\nSari baten laguntzarekin jartzen da protagonista idazten. Zeuk ere Zubikarai beka irabazita idatzi duzu nobela. Beharrezkoak dira, egun, halako pizgarriak?\nBai, ez dago bermatuta nolabait beka edo sari bat ematen dizutelako gauza on bat idatziko duzula, baina bada baldintza duinak ezartzeko modu bat; beraz, nik uste dut gauza on bat idazteko aukerak handitzen direla.\nZaintza da erdigunera ekarri duzun beste gai nagusi bat. Gaur egun gizartean horri buruzko eztabaida handiagoa dagoela sumatzen duzu? Eta literaturan isla gehiago izatea ekar dezake horrek?\nBai. Lehen, gaia desagertuta zegoen erabat: guztiz ikusezina zen; eta, orain, behintzat feminismoaren aldetik, gai zentral bat bihurtzen ari da. Eta ikusten ari da zenbat lan dagoen hor, eta nola egon den beti emakumeen esku, eta nola horrek mugatu duen erabat emakumearen askatasuna eta bestelako gauzak egiteko gaitasuna. Ez dakit feminismotik harago nola jorratzen ari den; pentsatu nahi dut baietz, eta hemendik aurrera are inportantzia handiagoa izango duela. Orain arte, literaturan ez da askorik landu, ezer ez dela landu ez esateagatik. Baina bai: ziurrenik, gizartean ikusten ari garenak izango du oihartzuna literaturan ere.\nSaiakera estiloko zatiak eta narrazio hutsa direnak, nobelarenak tartekatu dituzu liburuan. Hasieratik izan zenuen argi egitura hori ematea istorioari?\nBai. Nik uste dut hasieratik banekiela egongo zirela pasarte batzuk hausnarketari, historiari edo bestelako kontuei emanak; adibidez, medikuntzaren aspektu batzuei —zesarea bat kontatzen denekoa, esaterako—. Banekien hala izango zela. Nire beldurra zen oreka bat lortzea eta gauzak ondo joatea aurrera, erritmoa mantenduz. Baina, beste alde batetik, nahiko lasai egon naiz, nahiko libre, saiakeratxoak sartzeko orduan.\nDokumentazio lan handia egin duzu. Inoiz pentsatu al zenuen saiakera hutsa izan zitekeela?\nAgian pentsatu nuen noizbait, baina oso emana naiz fikziora, narraziora, eta lehen ere esan dizut fikzioari zein abantaila ikusten diodan; asko ikusten dizkiot, baina bat da, hain zuzen ere, edozer gauzari buruz hitz egiteko aukera ematen duela, libre, askatasun horrekin. Eta, beraz, ia hasieratik argi nuen nobela bat izango zela, fikzioa egongo zela tartean.\nIkus-entzunezkoetan doktorea zara. Arlo horrek eragina al du zure idazkeran edo istorioak irudikatzeko moduan?\nAskotan galdetzen didate, baina egia esan... nik ez dut irudietan pentsatzen. Nik ezingo nuke pelikula bat egin; analizatu dezaket, pelikula baten balio kulturalaz edo politikoaz hitz egin... nahi duzun guztia, baina pelikula bat sortu, irudiekin, nik ezingo nuke. Ez zaizkit irudiak etortzen. Aldiz, hitzekin, saiatuagoa ikusten naiz, edo hobeto egin dezakedala pentsatzen dut.\nInoiz aipatu duzu aurreko nobela (Atertu arte itxaron, 2015) argitaratzear zela etorri zitzaizula hau idazteko ideia. Ipuinak landu zenituen aurreko bi lanetan (Sua falta zaigu, 2007; eta Habitat, 2009), eta bi eleberri etorri dira ondoren. Nondik jotzeko gogoa duzu orain? Baduzu beste ideiarik esku artean?\nBada, orain ez daukat ezer; ez daukat ideiarik, eta, gainera, ez daukat gogorik. Egia esan, oso nekatuta nago, eta atseden hartu nahi dut. Udan amaitu nuen hau, eta ordutik ez dut ezer idatzi, ez pentsatu ere zer idatziko dudan hurrengoan. Eta ez daukat inongo premiarik beste ideia bat topatzeko edo... Ez, orain ez.


Telebistak hazi gintuen — Gaztezulo\nTelebistak hazi gintuen\nTelebistak hazi gintuen https://www.gaztezulo.eus/albisteak/telebistak-hazi-gintuen https://www.gaztezulo.eus/albisteak/telebistak-hazi-gintuen/@@download/image/59p19-1.jpg\nEdonork iltzatuta dauzkan txikitako oroitzapenen artean, ikusitako telebista saioenak izaten dira memoriari ondoen atxikitako batzuk. Euskal Herriko zenbait pertsonaia ezagunengana jo dugu telebistan dihardute gaur egun askok-, ume moko hutsak ginenean, pantaila aurrean irensten genuenaz gogoratzen lagundu diezaguten.\nTelebistak eragin handia ei dauka umeen burmuin oraindik ondo osatu gabeetan. Helduagoenean ere, badaukala esango genuke guk, baina tira. Denok hazi gara auzo edo herri batean, joko batzuetan jokatuz, zenbait lagunekin jolastuz\neta telebista saio jakinak ikusiz. Eztabaidatzekoa litzateke, horiek zenbaterainoko eragina eduki duten gure izaera zizelkatzeko garaian, baina argi dago, guztion oroitzapen bizienen artean, telebistak emandako irudi batzuk daudela. Telebistaren aurrean hazteko aukera eduki dugunon oroitzapenen artean, behintzat.\n"Guk ez genuen telebistarik izan etxean, nik lau edo bost urte bete arte", gogoratu du Harkaitz Canok. Idazle lasartearra, bere bizitzako lehen urte haietan, eskaparateetako telebistei begira gelditzen ei zen, zeharo liluratuta. Azkenean, gurasoek aparatu bat erosi eta etxera eroan behar izan zuten, umea kristalari itsatsita geratuko ez bazitzaien. Orduan hasi zen Cano telebista ganorazko baldintzetan ikusten, "baina ez gehiegi", dioenez. Izan ere, gure garaiotako itaunik sakonenetako da honakoa: gaurko umeek lehengoek baino gehiago ikusten dute telebista, ala ez?\nAurreko galderari edonork ziplo emango liokeen erantzuna "bai" da, eta hain zuzen, hori da erantzun zuzena. Baina gauzak ez dira beti zuri ala beltz izaten. Guk geuk hainbat gris mota topatu ditugu gure berbakideengan. Ana Urrutia ETBko aurkezlea eta Ane Pikaza Goenkaleko aktore gaztea, esaterako, telebista ikusle amorratuak izan ziren euren umezaroan. "Lehen fidelagoak ginen", uste du Pikazak, "saio berak ikusten genituen beti, ordu jakinetan, eta ez genien hutsik egiten".\nTelebista ikusiz hazi diren euskaldunen artean, zaharrenek erdarazko saioak besterik ez zegoen garaia ezagutu dute. Sarritan, eskualde euskaldunenetan batik bat, telebistari esker edukitzen zuten erdararekiko lehenengo harremana. "Nik "Los payasos de la tele" daukat ondo gogoan; oso onak ziren!", aldarrikatu du Anjel Alkainek, aipatu saioaren musika abesten duen bitartean: "Handik hartu genuen guk erdara asko".\nETB-1en sorreraz gauzak aldatu ziren, baina zenbait lekutan, erdarazko telebistak aipatutako funtzioa betetzen jarraitu zuen jarraitzen du, itxuraz-. Hala ei zen, berbarako, guraso euskaldunak zeuzkaten ume azpeitiarrenean orain dela ez hain luze, Xabi Borda idazle gazteak (24 urte) gogora dakarrenez. Areago, "batua ere, hein handi batean, ETB-1eko marrazki bizidunekin ikusi genuen". "Dibujoekin" esan du Bordak, zehatzak izate aldera.\nHarkaitz Cano garai biak bizi izan zituen belaunaldikoa da. Gaztelera hutsezkoak izan ziren haren lehen telebista-saioak, baina euskarazko lehen emanaldiak hasi zirenean ere, marrazki eta enparauez gozatzeko adin onean zegoen artean. "Nik ez dakit haurtzaroan ikusitako telebistak zer nolako arrastoa uzten duen gure izaeran, baina argi dago eragiten duela. Zenbat esamolde, hizketa\nez ote ditugun hartzen harengandik! Hori ere zama astuna da euskararentzat, oso zaila baitzaio uholde horretan bere freskotasunari eustea".\nMiren Artetxe bertsolari hendaiarrak (20 urte) euskaraz ikusten zuen telebista gehienetan. Gazteleraz eta frantsesez ere zerbait ikusten zuen; lehengoaren kasuan, hizkuntza ikasteko: "Gogoratzen naiz bospasei urterekin "Oliver y Benji" jartzen zigutela, trebatzeko. Baina normalean, Ipar Euskal Herrian ez dugu Espainiko telebistarik ikusten, Frantziakoa baino mila aldiz okerragoa da eta". Artetxe ETB-1 ikusi ahal izan duen ume lapurtar belaunaldikoa da, ez ordea Franck Dolosor kazetaria (28 urte).\nHaurtzaro-minak eragindako oroitzapenak\n"Nik, harrigarria bada ere, albistegiak ikusten nituen, oso gaztetatik", dio Franck Dolosorrek. Badakigu nondik datorkion bokazioa, beraz. Baina umea zen, eta umeak legez, marrazkiak eta bestelako telesail batzuk ere ikusiak ditu senperetarrak. Bere belaunaldiko guztiek "Remy" ikusten zuten bereziki; "familiarik gabe, tximino batekin bizi zen mutiko bat zen".\nOrduko oroitzapenak bizi-biziak ditu Dolosorrek, eta zenbait saio berriz ikusi nahi lituzkeela aitortzen du. "Hala ere, nostalgiak eragiten du gogo hori. Izan ere, orain ikusten badugu haurrak ginelarik ikusten genuena, ohartu egiten gara aldatu egin dela, ez dela oroitzen genuen bezala. Nahiko marrazki eta sail motelak ziren, oraingoak baino askoz maila eskasagokoak". Beharbada, telebistaz ikusten genuena baino, gure bizitzaren garai bat mitifikatu dugu. Garairik zoriontsuena, hain zuzen.\nZenbat aldatu da telebista?\nErreportaje hau osatu bitartean gurekin hitz egiten dutenen ustez, umetan telebistaz ikusten dugunak ez du berebiziko eragina, eraginik baduen arren. Esan nahi baita, bortizkeria barra-barra ikusteak ez gaituela berez bortitz bihurtzen. "Baina balore batzuk-eta zabaltzen dira", diosku Anjel Alkainek, "edo gure garaian zabaltzen ziren behintzat". Aktoreak adibide bat ekarri digu esandakoaren harira: "El Hombre y la tierra", Felix Rodriguez de la Fuentek aurkezten zuen saio gogoangarria. "Hura ikustea erritua zen gure etxean", dio Alkainek.\nAskok uste du oraingo marrazkiak, eta umeentzako saioak, oro har, lehengoak baino gogorragoak direla edukiei dagokienez. Belaunaldiz belaunaldi gogortuz doaz, gainera. Ane Pikazak, esaterako, oso gordin deritze gaurko saioei, baina berak ez zuen "Dragoi Bola"ren kapitulu bat bera ere galtzen. Bortizkeriaz betetako saioa, beraz.\n"Badirudi lehengo haurrak inozoagoak ginela", uste dut Franck Dolosorrek; "beharbada, gaurko haurrei oso light irudituko litzaizkieke guk ikusten genituenak eta halakoak ziren. Baina, bestalde, uste dut gaur egun zenbait eduki ematen zaizkiela haurrei hartarako prestatuak izan gabe". Zer oroitzapen edukiko dute biharko helduek gaurko telebistaz?\nDragoi bola belaunaldia\nBai, Dragoi Bola belaunaldi bat existitu da Euskal Herrian. Telesail japoniarra mila ume euskaldunen droga izan zen orain urte batzuk; ez ei dago, gaur 20 eta 25 urte bitartean daukatenetan (gutxi gorabehera), hura ikusi ez duenik. Eta balego, museo baterako ale izendatu beharko genuke. Bitxia bada ere, ETB-1 berriro ari da Dragoi Bola ematen, umeentzako ordutegi ezin aproposagoan: domeka gauean, ordubatak aldera. Ez dakigu ordutegi horren esangura ote den, umeentzat ez dela saio egokitzat jotzen. Dena den, argi dago euskal haur askoren telesail kutuna izan dela. Umetan telebista gehiegirik ikusten ez zuen Miren Artetxek dioskunez, nik sekula ez dut telesail bat jarraitu, hura jarraitu nuen bezala. Beste askorentzat ere balio du esaldi horrek, segurantzean.\nUmeak, telebista eta indarkeria\nBerba asko egiten da telebistak umeengan duen eraginaz. Bortizkeriak liluratu egiten dituela, bertako eredu txar batzuk hartzen dituztela\n"Indarkeria eta Komunikazioa" izeneko talde bat, gaurko umeen eta telebistaren arteko harremana aztertzen dabil, Ramon Llull unibertsitate katalanean. Dagoeneko egin dituzten ikerketen arabera, umeek ondo ezagutzen dute programazioa eta, batez ere, ondo ulertzen dute ikusten dutenaren esangura. "Umorea, drama\nelkarrengandik bereizten dakite", azaldu digu Jordi Busquet iker-taldeko koordinatzaileak: "Askotan uste izaten da, umeak babesgabe daudela telebista aurrean, baina ez dira hain inozoak; bortizkeria ikusten dutenean, esaterako, badakite noiz den egiazkoa eta noiz fikzio hutsa". Ikerketa, zazpi eta hamabi urte bitarteko umeekin egin dute.\nBusqueten ustez, telebistaz bortizkeria ikusteak eragin desberdinak eduki ditzakeela umeengan: "Batetik, indarkeria motak bereizi behar dira, eta bestetik, ez da berdin bakarrik ikusten duten, ala heldu baten ondoan. Bigarren kasuan, heldu horrek ikusten ari direna azalduz gero, heziketa jaso lezakete". Busquetek ustez, indarkeria fisikoa telebistan ikusteak ez du hainbesteko kaltea eragiten, umeek badakitelako hori ez dela ona. Arriskutsuagoak ei dira, hain agerikoak ez diren beste bortizkeria mota batzuk.


Irekia Eusko Jaurlaritza - Gobierno Vasco :: EHAA xedapena 201801561\nAldizkariaren data: 2018-03-22 Aldizkari honetan argitaratua: 2017058\nEBAZPENA, 2017ko abenduaren 29koa, Etxebizitzako sailburuordearena, zeinaren bidez ebazten baita etxebizitzak eta eraikinak era efizientean birgaitzeko Renove Programaren 2017ko deialdia, Euskal Autonomia Erkidegoko ondare eraikian esku hartzeko proiektuak egiteko eta horien ondoriozko obrak gauzatzeko dena.\nGaiak: IRISGARRITASUNA; OBRA-PROIEKTUAK; ERAIKINAK; ETXEBIZITZAK; HIRIEN LEHENERATZEA; KONTZESIOA; LAGUNTZAK; ENERGIAREN KONTSERBAZIOA\nHurrenkenaren zenbakia: 201801561\nIngurumen, Lurralde Plangintza eta Etxebizitzako sailburuaren 2016ko abenduaren 28ko Aginduaren bidez, etxebizitzak eta eraikinak era efizientean birgaitzeko Renove Programaren 2017ko deialdia egin eta arautzen da, Euskal Autonomia Erkidegoko ondare eraikian esku hartzeko proiektuak egiteko eta horien ondoriozko obrak gauzatzeko. Aipatutako agindu hori 2016ko abenduaren 30eko Euskal Herriko Agintaritzaren Aldizkarian argitaratu zen (248. zk.).\nPrograma honetako laguntzak, energia-eraginkortasunari lotuak, Eusko Jaurlaritzak eta Europar Batasunak (EGEF Eskualde Garapeneko Europako Funtsaren bidez) finantzatzen dituzte % 50ean, Euskadiko 2014-2020 EGEF Programa Operatiboaren barnean eta, zehatzago, sektore guztiak karbono baxuko ekonomiara igaro daitezela errazteko helburuaren barnean.\nEGEF funtsekin ere finantzatuta dagoenez, emakida-jakinarazpena da 1303/2013 Erregelamenduaren (EB) 125.3.c) artikuluak eskatutako Laguntzaren Baldintzak ezartzen dituen Agiria. Horrenbestez, ebazpen honetan, 2016ko abenduaren 28ko Aginduan jasotako alderdiez gain, finantzaketa bateratu horren ondoriozko alderdi espezifikoak ere jaso beharko dira.\n2016ko abenduaren 28ko Aginduaren 7. artikuluak ezartzen duenez, balioespen-batzorde bat egin behar da aurkeztutako eskabideak aztertu eta ebaluatzeko. Batzorde hori Etxebizitzako zuzendariak, Proiektu, Obra eta Ikuskapeneko zerbitzuburuak eta Etxebizitza Zuzendaritzako teknikari batek osatuko dute.\nEtxebizitzako sailburuordearen 2017ko urriaren 6ko Ebazpenaren bidez izendatu zen Etxebizitza eta Arkitekturako Zuzendaritzako Proiektu, Obra eta Ikuskapeneko zerbitzuburuaren ordezko gisa arituko den pertsona, bai eta idazkari gisa arituko den Etxebizitza eta Arkitekturako Zuzendaritzako teknikaria ere. Ebazpen hori prozedurako interesdun guztiei jakinarazi zitzaien.\n2016ko abenduaren 28ko Aginduak ezartzen duenez, balioespen-batzorde horrek, arauan zehaztutako esleipen-irizpideak oinarri hartuta, dagokion proposamena helaraziko dio Etxebizitzako sailburuordeari.\nIkusi da Balioespen Batzordeak aurkeztutako akta, eta aintzat hartu da Ingurumen, Lurralde Plangintza eta Etxebizitzako sailburuaren 2016ko abenduaren 28ko Agindua, zeinaren bidez egiten eta arautzen baita etxebizitzak eta eraikinak era efizientean birgaitzeko Renove Programaren 2017rako laguntzen deialdia, Euskal Autonomia Erkidegoko ondare eraikian esku hartzeko proiektuak egiteko eta haien ondoriozko obrak gauzatzeko dena. Gauzak horrela, honako hau\nLehenengoa.– Onestea Donostiako Pio Baroja 8 helbideko jabekide-erkidegoko ordezkariak eginiko eskabidea atzera botatzea, eta beren eskabidean atzera botatzat jotzea ebazpen honen III. eranskinean jasota dauden jabekide-erkidegoak, eskatutako dokumentazioa zuzendu edo aurkeztu ez dutelako.\nBigarrena.– Diru-laguntzak ematea ebazpen honen I. eranskinean zehaztuta dauden jabekide-erkidegoei, bertan jasota dauden proiektuetarako eta bertan zehaztutako zenbatekoan eta urteko kuotekin.\nLaguntzen xede diren jarduketek amaituta egon beharko dute 2020ko uztailaren 31 baino lehen, eta, hori egiaztatzeko, obren harrera-akta edo amaitu izanaren ziurtagiria aurkeztu beharko dute. Erakunde onuradunaren asmoaz haragoko kausak gertatzen direnean eta kausa horiek behar bezala justifikatzen badira, erakundeak epea luzatzeko eska dezake, gauzatze-epea amaitu baino lehen. Epea ez da onuradunak justifikatutako atzerapenaren aldia baino gehiago luzatuko eta ez da 2020ko abenduaren 30a baino beranduago bukatuko. Gainera, Etxebizitzako sailburuordearen ebazpen bidez onetsi beharko da.\nHirugarrena.– Eskatutako diru-laguntzen emakida ukatzea ebazpen honen II. eranskinean identifikatutako jabekide-erkidegoei. II. eranskin horretan zehaztuta daude ukatzeko arrazoiak.\nLaugarrena.– Ebazpen honetan adierazi gabe dauden alderdi guztietarako, onuradunek laguntzak arautzen dituen 2016ko abenduaren 28ko Aginduan xedatutakoari eta, zehazki, bertako 11. artikuluan (Onuradunen betebeharrak) jasotakoari jarraitu behar diote.\nBat etorriz 11. artikulu horretako 2.b) atalean xedatutakoarekin, Etxebizitza Zuzendaritzak proiektua onestea beharrezko eta ezinbesteko baldintza izango da obren lizitazioa egin baino lehen eta obrak hasi aurretik. Onespen hori emateko, lehenengo egiaztatuko du agiria bat datorrela 2016ko abenduaren 28ko Aginduaren helburuekin eta bete egiten duela Eraikuntzarako Kode Teknikoa, sutea fatxadatik bertikalki zabaltzeko arriskua mugatzeko neurriak barne.\nBosgarrena.– Onuradunek idatziz eginiko kontratuak eduki beharko dituzte laguntzaren xede diren jarduketak gauzatzeko. Kontratu horiek egiteko baimena eman beharko du aldez aurretik laguntzak kudeatzen dituen organoak.\nOnuradunek ezin dute inola ere diruz lagundutako jarduerak osorik edo partzialki gauzatzeko hitzarmenik egin honako hauekin:\na) Diru-laguntzei buruzko azaroaren 17ko 38/2003 Lege Orokorraren 13. artikuluan zehaztutako debekuetako bat duten pertsona edo erakundeekin.\nc) Bitartekari edo aholkulariekin, horiei ordaindu beharrekoak eragiketaren kostu totalaren ehuneko jakin gisa definitzen badira; non eta ordainketa hori ez dagoen justifikatuta egindako lanak edo emandako zerbitzuak merkatuan daukan balioarengatik.\n1.– Erakunde emailearen berariazko baimena aldez aurretik lortzea.\n2.– Diruz laguntzeko zenbatekoa ez izatea lotutako erakundeak izandako gastua baino handiagoa. Kostua egiaztatzeko, onuradunaren gastuak egiaztatzeko ezarritako baldintza berberak jarraitu beharko dira.\ne) Deialdi edo programa berean laguntza eskatu, baina betekizunak betetzen ez dituztelako edo beharrezko balioespena lortu ez dutelako laguntzarik gabe geratu diren pertsonekin edo erakundeekin.\nSeigarrena.– Diru-laguntzen programa hau honela sartzen da Euskadiko 2014-2020 EGEF Programa Operatiboan:\n– Helburu tematikoa: 4HT. - Sektore guztiak karbono baxuko ekonomiara igaro daitezela erraztea.\nInbertsio-lehentasuna: 4.c IL - Azpiegitura publikoetan (eraikin publikoak barne) eta etxebizitzetan energia berriztagarrien erabilera, energiaren kudeaketa adimenduna eta eraginkortasun energetikoa sustatzea.\n– Helburu espezifikoa: 4.c.1 HE - Eraikuntzan eta azpiegitura nahiz zerbitzu publikoetan energiaren eraginkortasuna hobetzea eta CO\n– Esku-hartzearen kategoria: 014 – Egungo erakinen energia-efizientzia berritzea, erakusketa-proiektuak eta laguntzeko neurriak.\n– Ibilbide finantzarioa duen erakundea: Eusko Jaurlaritza.\nZazpigarrena.– EGEFren Programa Operatiboaren baterako finantzaketaren ondorioz, honako betebehar hauek bete beharko dira, gutxienez:\n– Kontrol, erantzukizun, zehapen-araubide eta ez-betetzeei dagokienez, onuradunak legedi nazional eta komunitarioa bete beharra dauka. Horrez gain, diru-laguntzei buruzko arau nazionalak eta komunitarioak bete beharko ditu.\n– Diruz lagundutako obretan argitaratu beharko da Euskadiko 2014-2020 EGEF Programa Operatiboaren esparruko baterako finantzaketa jasotzen dutela, bat etorriz 1303/2013 Erregelamenduaren (EB) 115. artikuluko 3. atalean eta XII. eranskineko 2.2 atalean ezarritakoarekin. Diruz lagundutako obrei buruz informazio- eta komunikazio-ekintzak egiten badira, hedapenari lotutako material edo euskarrietan berariaz aipatu beharko da EGEFren bidezko baterako finantzaketa komunitarioa dutela, Batasunaren enblema eta Europar Batasunaren erreferentzia txertatuta; eta eragiketa egiten den bitartean, haren deskribapen laburra egingo da bere webgunean, Batasunaren diru-laguntza jasotzen duela nabarmenduta, eta proiektuari buruzko informazio-kartel bat jarriko da gutxienez, A3 tamainakoa edo handiagoa, eta Batasunaren diru-laguntza jasotzen duela aipatuko da erraz ikusteko leku nabarmen batean (IV. eranskinean atxiki da).\n– Laguntzak arautzeko oinarrietan adierazten da zer metodo erabili behar den zehazteko zein diren eragiketaren kostuak eta diru-laguntzak ordaintzeko baldintzak.\n– Diruz lagundutako jarduketari buruzko informazioa eman behar du onuradunak, hala eskatzen zaionean eta eskatzen zaion formatuan.\n– Diruz lagundutako jarduketei buruzko kontabilitate bereizi bat izan beharko du, edo, bestela, erraz identifikatzeko moduko kodeak dituen kontabilitate bat.\n– Aukeratutako eragiketaren inguruko finantza- eta administrazio-informazioa eta haren garapenaren jarraipenari buruzko informazioa artxibatzea, eragiketaren gastuak jasota dauden kontuak aurkeztu ondoko abenduaren 31tik hiru urte igaro bitartean, eta agintari eskudunei ematea eskatzen dutenean.\n– Eragiketari lotutako produktibitate-adierazleetan nolako maila lortu den jakinaraztea, bai eta gastuak justifikatzea ere.\n– EGEF laguntzari baiezkoa emanez gero, onartu egingo da Europako Parlamentuaren eta Kontseiluaren 2013ko abenduaren 17ko 1303/2013 Erregelamenduaren (EB) 115. artikuluko 2. atalean jasotako eragiketen zerrenda publikoan sartzea.\n– Iruzurraren kontrako proportziozko neurri eraginkorrak hartzea bere kudeaketa-eremuan, finantzaketa bikoitza saihestea, dokumenturik ez faltsutzea, eta abar, bai eta arrisku posibleak hautemateko informazioa ematea ere. - Neurri horien ondorioz, arriskuak saihesteko prozedura berrikusi ahal izango da, eta, iruzur egiteko arrisku handia dagoela ebazten bada, laguntza ukatzeko edo dagoeneko kobratutako laguntza erretiratzeko aukera ere aplikatu ahal izango da.\n– Obrak Europako Egitura eta Inbertsio Funtsetako bat edo gehiagoren laguntza edo Batasuneko programa baten edo askoren eta beste tresna batzuen laguntza jasotzen badu, Europako Egitura eta Inbertsio Funtsetako batengatik dirua itzultzeko ordainketa-eskabide bateko gastu-partidak ezin izango du Batasunaren beste funts edo tresna baten diru-laguntza jaso, ezta funts berarena ere, beste programa baten barruan (1303/2013 Erregelamenduaren 65. artikuluaren 11. puntua).\nZortzigarrena.– Erakunde interesdun guztiei jakinarazi behar zaie ebazpen hau, eta Euskal Herriko Agintaritzaren Aldizkarian argitaratu behar da.\nBederatzigarrena.– Ebazpen honek ez dio amaiera ematen administrazio-bideari, eta, beraren aurka, interesdunek gora jotzeko errekurtsoa aurkez diezaiokete Ingurumen, Lurralde Plangintza eta Etxebizitzako sailburuari, hilabeteko epean, ebazpen hau jakinarazi eta hurrengo egunetik hasita, Administrazio Publikoen Administrazio Prozedura Erkidearen urriaren 1eko 39/2015 Legearen 121. artikuluan eta hurrengoetan xedatutakoari jarraikiz.\nEMANDAKO DIRU-LAGUNTZEN ZERRENDA\nEZEZTATUTAKO DIRU-LAGUNTZEN ESKABIDEEN ZERRENDA\nUKO EGINDAKOTZAT JOTAKO DIRU-LAGUNTZEN ESKABIDEEN ZERRENDA\nLAGUNTZA-ARAUBIDEETAKO EGEFREN PUBLIZITATERAKO JARRAIBIDEAK


Mendekoste – C (Joan 20,19-23)\nEspiritu Santuaz hitz egitea, Jainkoaz geugan esperimentatu dezakegunaz hitz egitea da. «Espiritua», Jainkoa da gure bizitzan jarduten ari denez: indarra, argia, hatsa, bakea, kontsolamendua, gugan esperimenta dezakegun sua, bere azken jatorria Jainkoagan, bizi ororen iturburuan, duena.\nJainkoaren jarduera hau gugan kasik beti era diskretu, isil eta hitz gabean gauzatzen da; fededunak berak ere presentzia hau era kasik ezin sumagarrian atzematen du. Batzuetan, alabaina, ziurtasunak betetzen gaitu, gainezka dagien pozak eta erabateko konfiantzak: Jainkoa bada, maite gaitu, dena da posible, baita betiko bizia bera ere.\nEspirituaren egintzaren seinalerik argiena bizia da. Bizia esnatzen eta hazten den hartan dago Jainkoa, komunikatzen eta hedatzen den hartan. Espiritu Santua «bizi-emailea» da beti: bihotza zabaltzen du, gugan hila zegoena pizten du, lo dagoena esnatzen, blokeaturik zegoenari mugimendua ezartzen dio. Jainkoagandik beti ari gara hartzen «bizirako energia berria» (Jüngen Moltmann).\nJainkoaren egintza birkreatzaile hau ez da mugatzen «arimaren esperientzia barnekoietara». Pertsonaren geruza guztiak hartzen ditu. Gure zentzumenak iratzartzen ditu, gorputza bizitzen eta maitatzeko gure gaitasuna biziberritzen. Labur esateko, Espirituak den-dena beste era batean bizitzera eramaten du pertsona: egia sakonago batetik, konfiantza handiago batetik, maitasun doakoago batetik.\nAski jenderentzat, funtsezko esperientzia Jainkoaren maitasuna da, eta esaldi xume batez esaten du: «Jainkoak maite nau». Esperientzia horrek itzultzen die duintasun suntsiezina, kemena ematen die umilaziotik edo etsipenetik jaikitzeko, berenik duten hoberenarekin topo egiten laguntzen die.\nBeste batzuek ez dute ahoskatzen «Jainko» hitza, baina «oinarrizko konfiantza» bat sumatzen dute, bizia, dena dela ere, maitatzera eragiten diena, problemei adorez aurre egitera, guztientzat ongia bilatzera eragiten diena. Inor ez da bizi Jainkoaren Espiriturik gabe. Guztiengan ari da hura gure izatea bizirantz erakartzen. Espiritu Santua onartzen dugu bizia onartzen dugunean. Hauxe da Mendekoste kristau-jaiaren mezurik oinarrizkoenetako bat.


Jaiak adina mozorro — dantzan.eus\nHemen zaude: Hasiera › Hemeroteka › Jaiak adina mozorro\nDenbora baterako baldin bada ere, datozen egunetan izaeraz aldatuko dira Euskal Herriko herritar asko. Aldatu beharrean, benetan direna ezkutatuko dute mozorroen bidez. Bihar hasi eta asteartera arte hori izango da zenbait herri eta hiritako itxura. Eta bakoitza izaera eta bereizgarri ezberdinekin. Ez alferrik inauteriak, aratusteak edo karnabalak deitu ohi zaie ospakizun horiei. Jaiak geografikoki dituen sustrai anitzen adierazgarri. Baina euskal mugetatik kanpo ere inauteriek garrantzi handia daukate, nahiz eta ospakizun bakoitza ezberdina izan. Era horretan, udaberriari ongietorria emango zaio, euskal kulturan txertatuta dauden hainbat tradiziorekin.\nOngia eta gaizkia aurrez aurre\nIgandean hasi eta asteartera arte ongiak eta gaizkiak topo egingo dute Lantzeko herrian (Nafarroa). Bataila sinbolikoa da, eta bertan zuzentasunaren nahiak herritarren haserrea justifikatuko ditu. Astearte inauterian Miel Otxin lapurra harrapatu, epaitu eta sutara botako dute. Mendeak daramatzate horretan, eta aurten ere berriz errepikatuko da tradizioa. Lapurraren aurkako segizioa beste hainbat pertsonaiak osatuko dute: Ziripot gizonkotea, Zaldiko zaldi basatia, hura ferratzera doan ferratzailea eta ikuskizunera inguratzen direnak zirikatuko dituzten txatxoak. Miel Otxin erretzen duten bitartean, denek zortzikoa dantzatuko dute suaren bueltan. Turistentzat interesgarriak dira Nafarroako festa horiek.\nLastoz betetako zakuak dira Lesakako (Nafarroa) inauterien bereizgarri nagusiak. Eskuan txerri maskuriak eta aurpegia estalita daukatela, herritarrak izutzen dituzten pertsonaiak dira zakuzaharrak. Igande iluntzean ateratzen dira herriko gazteak urte luzeetako tradizioa duen kalejiran. Egun horretan zakuzaharrez jantzi ez diren herritarrak mairuz jantzita —txapela eta koloretako zintak zintzilik dituen arropa— irteten dira kalera. Horiez gain, goitarrak Lesakako auzoetako baserrietan kantu eskean ibiliko dira. Baina inauteri ospakizunak astelehenean ere izango dira, bakoitzak nahi duen mozorroarekin eta karrozekin amaitzen baitituzte inauteriak.\nMamoxarroak eta gurutzeak\nIgandean ateratzen diren mamoxarroak dira Sakanako Unanu herriko pertsonaia bereizgarriak. Aurpegia ezkutatzeko metalezko maskara bat buruan daraman pertsonaia izan ohi da, eta buruaren nahiz lepoaren bueltan koloretako zapiak daramatzate. Makila luzeekin joaten dira, eta bidean topatzen dituztenak mehatxatu eta jo egiten dituzte. Euren biktimak harrapatu ondoren, belauniko jartzen dituzte, eta mamoxarroek kopetan gurutzea egin eta gero belaunean muxu eman behar izaten diote inauterietako pertsonaia horri.\nOdola eta marruak\nMende erdiz galduta egon ondoren, 1980. urtean berreskuratu zuten inauterietako asteartean Altsasun (Nafarroa) horren ezaguna den tradizioa. Momotxorroak izan daitezke euskal inauterietako pertsonaiarik makabroenak. Aurpegia oihal batez estalirik, buruan adarrak eta ardi larrua daukate. Baina ikuslearentzat deigarriena paparrean daramaten izara zuri eta animalia odola izan daiteke. Itxura horrekin joaten dira herritik barrena, marruka eta parean jartzen zaien oro eskuetan daramaten egurrezko sardearekin zirikatuz. Igandean ere ibiliko dira momotxorroak herrian, baina herriko haurrak izango dira pertsonaia hori. Altsasuko inauteri horiek turistentzat interesgarriak dira.\nEtxera edanda joan zen jauntxo baten harira sortutako ohitura omen da Mundakako atorrena (Bizkaia). Planta horretan etxera iritsi, eta emaztearen azpiko gona jantzi omen zuen buruan. Ekintza horrek haserrearazi egin zuen emaztea, eta etxetik bota zuen gizona. Gona eta guzti. Apropos egindako keinua zelakoan, herritarrek txantxatzat hartu zuten, eta erromeria antolatu haren omenez. Orduz geroztik, inauterietako igandean izara zuriz egindako jantziekin herrian zehar ibiltzen dira atorrak kantuan. Planta horretan gizonak soilik irteten dira, baina duela hiru hamarkadatik Mundaka eta Bermeo arteko hondartzan omen zeuden lamiaz janzten dira andrazkoak.\nOhitura eta bitxikerien zerrendari izaki mitologiko bat gehitu behar zaio. Izan ere, Laudion (Araba) Leziagako sorgina izaten da bertako inauterietako pertsonaia nagusia. Izen bereko kobazuloan emakume bat bizi omen zen, urrezko orrazi batekin ilea orraztu eta Laudioko artzainak erakartzen zituena bere kantuekin. Pertsonaia hori gaitzat hartuz, zapatuan hasiko dira ospakizunak. Egun horretan mozorro lehiaketa, desfilea eta herri bazkaria izango dira. Egun horretan sorgina ez da protagonista izango, asteartean baizik. Hiru egunez herritik paseatu ondoren plazan erreko baitute astearte inautean.\nBerriz ere ongiaren eta gaizkiaren arteko gudaren antzezpena azaltzen da inauterietan. Kasu honetan, Zalduondon (Araba). Markitos lapurra harrapatu eta epaitu egiten dute igande inauterian. Traje beltzez, gorbataz eta txapelaz jantzitako metro pasatxoko panpina da Markitos, eta gurdi batean kalez kale eramaten dute epaiketaren aurretik. Desfile horretan, errauts banatzailea, kale garbitzailea, Markitosen gurasoak, hartza, ardia eta bi porreroak —Lantzeko Ziripoten antzeko pertsonaia— doaz. Paseoaren amaieran, Markitos lurrean utzi, eta erre egiten dute herritarrek haren inguruan dantza egiten duten bitartean. Ohitura hori 1975. urtean berreskuratu zuten, mende hasierako testigantzei jarraituz.\nHemezortzi urte dira Uztaritzen (Lapurdi) inauterien tradizioa eta arte sorkuntza batzen dituen Hartzaro festibala egiten hasi zirenetik. 80ko hamarkadan ia galduta zeuden Lapurdin inauteriak, eta horiek berreskuratzeko lanetan sortu zuten jaialdia, eta horretan jarraitzen dute oraindik. Urtero gai ezberdinen baten inguruan antolatzen da, eta aurten jaialdiari izena ematen dion hartzari eskainita egongo da. Gaur hasiko da jaialdia, eta ekitaldi ugari izango ditu asteburu osoan, baina egun garrantzitsuena asteartea izango da. Orduan egingo dute zanpantzarraren auzia. Antzezpen horren ondoren erreko dute pertsonaia hori, eta horrekin batera amaituko da jaialdia.\nAltsasuko momotxorroek animalien odolarekin zikintzen dituzte arropak. / LANDER F. ARROIABE / ARGAZKI PRESS\nZalduondoko kaleetatik barrena ibiliko da Markitos. / RAUL BOGAJO / ARGAZKI PRESS


�Euskara jendea� dokumentalen estreinaldia hartuko dute datozen egunotan euskal hiriburuek - GARA\nHiru urte luze eman ditu Bilboko Zenbat Gara eta Ibaizabal-Mendebalde kultur elkarteetako hainbat kidek osatutako lantaldeak euskararen ikuspegitik Euskal Herriko historiaren berri ematen duen «Euskara jendea» dokumental sorta gauzatzeko, datozen egunotan euskal hiriburuetan estreinatuko dutena. Sorta osatzen duten 45 minutuko sei atalak ikusgai egongo dira hilabete honetan, eta hiriburu bakoitzak atal bana hartuko du.\nOstegun honetan, 20.30ean, Mauleko Zinka ostatuan ikusi ahal izango da aurrenekoa, «Historiaren atarian». Ostiralean, berriz, «Erromako Inperioan» izeneko bigarren atala proiektatuko dute Gasteizko Artium museoan, 19.30ean. «Aniztasunaren bidean» eta «Mugetan gaindi» urriaren 17an eta 18an ikusi ahal izango dira Iruñeko Golem Baiona zinema aretoan eta Baionako Euskal Museoan, hurrenez hurren.\nAzken biak, «Gerren arteko berpizkundea» eta «Mundua osatzen», Donostiako San Telmo museoan eta Bilboko Kafe Antzokian botako dituzte.\nZinema jaialdiak eta ETB\nEstreinaldi sasoietan ez ezik, Bilboko Zinebi jaialdian eta Bidasoako Arkeologia Zinemaldian ere ikusgai egongo dira dokumentalak: Bilbok lehena hartuko du eta Irunek bigarrengoa.\nAzaroaren erdialdean, bestalde, sei dokumentalak DVD euskarrian kutxa batean kaleratuko dituzte egileek, Durangoko Azokara begira ere arrakasta izango duelakoan. Hezkuntza zentroetan erabiltzeko zenbait ataza pedagogiko ere prestatu dituzte egileek.\nZein egunetan zehazteke badago ere, ETBk sorta oso-osorik emango du.\nJuan Carlos Etxegoien Juanarena Xamar idazlearen «Euskara jendea: Gure hizkuntzaren historia, gure historiaren hizkuntza» (Pamiela, 2006) liburua izan du abiapuntu euskararen gainean diren hutsuneak betetzera etorria den dibulgazio lan hau, hiztun komunitatearen eboluzioa ardatz hartuta.


Baratze ekologikoko bizitza, Azahar L. Giner eta Miguel Martínez | Liburu Dantza\nEreiteko sasoi betean, ipuineko protagonistak haziak landatzeko eguna du. Oilarraren kukurrukuarekin batera esnatu, ondo gosaldu eta lanari ekin dio neskak. Egunaren amaieran, negutegi barruan gorde ditu haziak, gozoago egoteko. Hurrengo egunean, ordea, sorpresatxo desatsegin batekin topatuko da, eta irudimena erabili beharko du uzta salbatu nahi badu.\nBaratzeak dakartzan eguneroko lanaz eta zainketaz hitz egiten zaigu liburuan, baita itxaroten jakitearen garrantziaz eta hauen konbinazioz lortutako sariaz; lagun eta familia artean uztaz gozatzeko aukeraz alegia.\nHorrez gain, ilargiaren zein aldi diren komenigarriak hazi batzuk edo besteak ereiteko ikasiko dugu, eta baserriko ogiaren errezeta bat ere aurkituko dugu liburuaren amaiera aldera.\nAkuarelazko ilustrazioak kutsu kontusbrista dute eta benetan zoragarriak eta goxoak dira. Batzuetan bi orrialde hartzen dute, testurik gabe, eta koadro bat begiratzea bezala da.


Texarkana - miscellaneous jobs - mobileposting.com\nPorter - TravelCenters of America - TA Stopping Centers (Prescott, AR)\nTeam Member - Taco Bell (Texarkana, TX)\nTeam Member - Taco Bell (Hope, AR) (Hope)\nForklift Drv. Shipping Dist. Frz. - Tyson Foods (Hope, AR) (Hope)\nOwner Operator Driving Jobs - Warren TransportWarren Transport (Kildare, TX) (Kildare)\nClass A CDL Recent Graduates -New Pay Increase! (Ashdown) - CRST (Ashdown, AR) (Ashdown)\nStocker / Backroom / Receiving Associates - Walmart (Texarkana, TX) (Texarkana)\nShift Lead - Taco Bell (Hope, AR) (Hope)\nExpo - Texarkana - #5202 - Ruby Tuesday (Texarkana, TX)\nPizza Hut Team Member - Pizza Hut (Texarkana, TX) (Texarkana)\nOwner Operator Driving Jobs - Warren TransportWarren Transport (Omaha, TX) (Omaha)\nClass A CDL Recent Graduates -New Pay Increase! (Texarkana) - CRST (Texarkana, AR) (Texarkana)\nCDL-A Tanker Owner Operators - NEW OWNER OPERATOR COMPENSATION - Quality Carriers (Magnolia, AR)\nAsset Protection Associate - Walmart (Broken Bow, OK) (Broken Bow)\nStocker / Backroom / Receiving Associates - Walmart (Ashdown, AR) (Ashdown)\nPricing Lead Associate - Dollar General (Ashdown, AR)\nOwner Operator Driving Jobs - Warren TransportWarren Transport (Horatio, AR) (Horatio)\nGarden Bar Prep/Utility - Texarkana - #5202 - Ruby Tuesday (Texarkana, TX)\nCatering Worker - Southern Arkansas University - ARAMARK (Magnolia, AR)\nAsset Protection/Loss Prevention - The Home Depot (Texarkana, TX) (Texarkana)\nClass A CDL Recent Graduates -New Pay Increase! (De Queen) - CRST (De Queen, AR) (De Queen)\nServer / Cashier - TravelCenters of America - TA Stopping Centers (Prescott, AR)\nOwner Operator Driving Jobs - Warren TransportWarren Transport (Cookville, TX) (Cookville)\nCashier - Dollar Tree (Camden, AR)\nPricing Lead Associate - Dollar General (Nashville, AR)\nCustodian/Freight Associate - Stage Stores (Hope, AR) (Hope)\nOwner Operator Driving Jobs - Warren TransportWarren Transport (Grannis, AR) (Grannis)\nClass A CDL Recent Graduates -New Pay Increase! (Idabel) - CRST (Idabel, OK)\nClass A CDL Recent Graduates -New Pay Increase! (Hope) - CRST (Hope, AR) (Hope)\nPricing Lead Associate - Dollar General (Prescott, AR) (Prescott)\nHiring Owner Operators CDL A - Call or Apply Today! (Texarkana) - ICS Logistics LLC (Texarkana, TX)\nOwner Operator Driving Jobs - Warren TransportWarren Transport (Norman, AR) (Norman)\nOwner Operator Driving Jobs - Warren TransportWarren Transport (Wickes, AR) (Wickes)\nFeed Mill General Maintenance - Tyson Foods (Broken Bow, OK) (Broken Bow)\nOwner Operator Driving Jobs - Warren TransportWarren Transport (Sawyer, OK) (Sawyer)\nClass A CDL Recent Graduates -New Pay Increase! (Nashville) - CRST (Nashville, AR)\nGarden Bar Specialist - Texarkana - #5202 - Ruby Tuesday (Texarkana, TX) (Texarkana)\nPricing Lead Associate - Dollar General (Lewisville, AR) (Lewisville)\nOwner Operator Driving Jobs - Warren TransportWarren Transport (Texarkana, TX) (Texarkana)\nSell AVON - Earn 40% of What You Sell (Hope) - Avon (Hope, AR) (Hope)\nTeam Member - Pizza Hut (Broken Bow, OK)\nClass A CDL Lease Purchase - Maverick Transportation Lease PurchaseMaverick Transportation (Wright (Wright City)\nCarhop/Skating Carhop (Food Server) - Sonic Drive In (Ashdown, AR)\nTeam Member - Pizza Hut (Nashville, AR)\nMaintenance Person - McDonald's (Ashdown, AR)\nSephora Product Consultant - Central Mall - J. C. Penney Company (Texarkana, TX)\nCarhop/Skating Carhop (Food Server) - Sonic Drive In (Broken Bow, OK) (Broken Bow)\nOwner Operator Driving Jobs - Warren TransportWarren Transport (Cason, TX) (Cason)\nSell AVON - Earn 40% of What You Sell (Magnolia) - Avon (Magnolia, AR) (Atoka)\nHiring Owner Operators CDL A - Call or Apply Today! (Hope) - ICS Logistics LLC (Hope, AR) (Hope)\nBeauty Advisor - Ulta Beauty (Texarkana, TX)\nOwner Operator Driving Jobs - Warren TransportWarren Transport (Cale, AR) (Cale)\nOwner Operator Driving Jobs - Warren TransportWarren Transport (Broken Bow, OK) (Broken Bow)\nClass A CDL Lease Purchase - Maverick Transportation Lease PurchaseMaverick Transportation (Garvin, (Garvin)\nStocker / Backroom / Receiving Associates - Walmart (Texarkana, TX)\nOwner Operator Driving Jobs - Warren TransportWarren Transport (Hughes Springs, TX) (Hughes Springs)\nOwner Operator Driving Jobs - Warren TransportWarren Transport (Doddridge, AR) (Doddridge)\nOperations - The Home Depot (Texarkana, TX)\nSell AVON - Earn 40% of What You Sell (Camden) - Avon (Camden, AR)\nCashier & Front End - Walmart (Texarkana, TX) (Texarkana)\nOwner Operator Driving Jobs - Warren TransportWarren Transport (Mount Holly, AR) (Mount Holly)\nOwner Operator Driving Jobs - Warren TransportWarren Transport (Annona, TX) (Annona)\nCarhop/Skating Carhop (Food Server) - Sonic Drive In (Stamps, AR) (Stamps)\nPricing Lead Associate - Dollar General (Valliant, OK) (Valliant)\nStock Associate (off hours) - Dollar Tree (Magnolia, AR)\nStocker / Backroom / Receiving Associates - Walmart (Camden, AR) (Camden)\nCart Attendant & Janitorial Associate - Walmart (Hope, AR) (Hope)\nTeam Member - Pizza Hut (Hope, AR)\nBather - PetSmart (Texarkana, TX) (Texarkana)\nTeam Member - Taco Bell (Camden, AR)\nClass A CDL Recent Graduates -New Pay Increase! (Ashdown) - CRST (Ashdown, AR)\nPricing Lead Associate - Dollar General (Bogata, TX) (Bogata)\nEquipment Operators with CDL - Fairview OK (Idabel) - Ecostim Energy Solutions (Idabel, OK)\nGarden Bar Specialist - Texarkana - #5202 - Ruby Tuesday (Texarkana, TX)\nStock Associate - Finish Line (Texarkana, TX) (Texarkana)\nCarhop/Skating Carhop (Food Server) - Sonic Drive In (Nashville, AR)\nPricing Lead Associate - Dollar General (Idabel, OK) (Idabel)\nAsset Protection Associate - Walmart (Texarkana, TX)\nFacility Lead Maintenance - TravelCenters of America - TA Stopping Centers (Prescott, AR) (Prescott)\nAssociate Lead (Part-Time) - PetSmart (Texarkana, TX) (Texarkana)\nCashier - Dollar Tree (Texarkana, TX)\nCarhop/Skating Carhop (Food Server) - Sonic Drive In (Magnolia, AR)\nBather (Part-Time) - PetSmart (Texarkana, TX) (Texarkana)\nHiring Tank CDL Class A Truck Driver- Texarkana TX (Texarkana)\nHiring Tank CDL Class A Truck Driver- Texarkana AR\nClass A CDL Recent Graduates -New Pay Increase! (Camden) - CRST (Camden, AR)\nCashier & Front End - Walmart (De Queen, AR) (De Queen)\nStocker / Backroom / Receiving Associates - Walmart (Broken Bow, OK) (Broken Bow)\nCarhop/Skating Carhop (Food Server) - Sonic Drive In (Clarksville, TX) (Clarksville)\nPricing Lead Associate - Dollar General (Wickes, AR) (Wickes)\nC Store Cashier - TravelCenters of America - TA Stopping Centers (Prescott, AR) (Prescott)\nParts Pro - Advance Auto Parts (Texarkana, TX)\nPricing Lead Associate - Dollar General (Stamps, AR) (Stamps)\nAsset Protection Associate - Walmart (Camden, AR) (Camden)\nTo Go Specialist - Olive Garden (Texarkana, TX)\nCart Attendant & Janitorial Associate - Walmart (Texarkana, AR) (Texarkana)


Marly-la-Ville - Wikipedia, entziklopedia askea.\nAndré Specq (en)\n49°04′51″N 2°29′58″E / 49.0808°N 2.4994°E / 49.0808; 2.499449°04′51″N 2°29′58″E / 49.0808°N 2.4994°E / 49.0808; 2.4994\nBellefontaine, Fosses, Louvres, Puiseux-en-France, Saint-Witz eta Villeron\n5.663 (2019ko urtarrilaren 1a)\n2.886 (%51) 2.791 (%49.3)\nMarly-la-Ville Frantziako udalerria da, Val-d'Oise departamenduan dagoena, Île-de-France eskualdean. 2013an 5.549 biztanle zituen.\n2007an Marly-la-Ville udalerrian erroldatutako biztanleak 5.549 ziren. Familiak 1.956 ziren, horien artean 374 pertsona bakarrekoak ziren (161 bakarrik bizi ziren gizonak eta 213 bakarrik bizi ziren emakumeak), 542 seme-alabarik gabeko familiak ziren, 855 seme-alabak dituzten bikoteak ziren eta 185 seme-alabak dituzten guraso-bakarreko familiak ziren.\n2007an 2.070 etxebizitza zeuden, 1.985 familiaren etxebizitza nagusia ziren, 15 bigarren erresidentzia ziren eta 70 hutsik zeuden. 1.793 etxeak ziren eta 266 apartamentuak ziren. 1.985 etxebizitza nagusietatik 1.637 bere jabearen bizilekua ziren, 311 alokairuan okupaturik zeuden eta 37 doan lagata zeuden; 49 etxek gela bat zuten, 125 etxek bi zituzten, 239 etxek hiru zituzten, 505 etxek lau zituzten eta 1.067 etxek bost zituzten. 1.691 etxek euren parking plaza propioa zuten azpian. 865 etxetan ibilgailu bat zegoen eta 937 etxetan bat baino gehiago zituzten.\nMarly-la-Ville udalerriko biztanleria-piramidea 2009an .\n2007an lan egiteko adina zuten pertsonak 3.823 ziren, horien artean 2.831 aktiboak ziren eta 992 inaktiboak ziren. 2.831 pertsona aktiboetatik 2.661 lanean zeuden (1.359 gizon eta 1.302 emakume) eta 170 langabezian zeuden (77 gizon eta 93 emakume). 992 pertsona inaktiboetatik 365 erretiraturik zeuden, 425 ikasten zeuden eta 202 "bestelako inaktibo" gisa sailkaturik zeuden.\n2009an Marly-la-Ville udalerrian 2.001 unitate fiskal zeuden, 5.595,5 pertsonek osaturik. Pertsona bakoitzeko diru-sarrera fiskalaren mediana urteko 23.393 euro zen.\n2007an zeuden 147 komertzioetatik, 1 janari enpresa zen, 10 bestelako produktu industrialen fabrikazioko enpresak ziren, 20 eraikuntza enpresak ziren, 29 ibilgailuen saltze eta konpontze enpresak ziren, 25 garraio enpresak ziren, 6 ostalaritza eta jatetxe enpresak ziren, 5 informazio eta komunikazio enpresak ziren, 1 finantziazio enpresa zen, 8 higiezinen enpresak ziren, 15 zerbitzu enpresak ziren, 23 administrazio publikoko enpresak ziren eta 4 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 28 zerbitzu publikoetatik, 1 posta bulegoa zen, 1 ibilgailuen konpontzeko eta nekazaritza tresnetako lantokia, 3 margolariak, 7 zurginak, 3 iturginak, 3 argiketariak, 2 eraikuntza enpresak, 2 ile apaindegiak, 2 aldi baterako lan enpresak, 3 jatetxeak eta 1 higiezinen agentzia.\n2009an zeuden 9 establezimendu komertzialetatik, 1 supermerkatu zen, 1 okindegi zen, 2 arropa dendak, 2 etxerako tresna dendak, 1 altzari denda zen eta 2 lore-dendak ziren.\n2000. urtean Marly-la-Ville udalerrian 7 nekazaritza-ustiategi zeuden.\n2009an 3 haur-eskola eta 3 lehen-hezkuntzako eskola zegoen. Marly-la-Ville udalerrian Bigarren Hezkuntzako ikastetxe bat zegoen 523 ikaslekin.\nBNF: 152804735 (data)\nOrriaren azken aldaketa: 19 abendua 2021, 20:29.


31. Bilbo Uria Pop-Rock Lehiaketan izena emoteko epea zabalik - bizkaie.biz\nBizkaie! 2019-04-01 10:45 Musikea\nHiru modalidade dagoz: Urban, metal eta pop-rock.\nBilbo Uria Pop-Rock Lehiaketearen 2019ko edizinoa, 31.a, martxan da, Udalak izena emoteko epea gaur zabaldu dau eta. Interesa daukienek maiatzaren 5era arteko astia daukie antolatzaileek eskatutako informazinoa bialtzeko: Taldearen izena eta kontaktua, hiru abesti mp3 formatuan eta zuzenean joten erakusten dituan bideoa. Abestiak originalak izan behar dira.\nSariketa hau urtero antolatzen dau Bilboko Udalak, inguruko talde ez-profesionalei bultzadea emon eta atzerriko taldeen alboan oholtzara igoteko aukerea emoteko asmoz. 18 eta 35 urte bitarteko bakarlariek eta edade horretako kideak dituen taldeek hartu leikie parte. Hiru kategoria izango ditue aukeran, estiloaren arabera: Urban, metal eta pop-rock. Izena emoteko orria hemen.\nSari nagusiak diruzkoak izango dira, 22.900 euro guztira. Kategoria bakotxean hiru sari egongo dira, lehenengoa 4.000 eurokoa. Sari ekonomikoez gan, bestelakoak be egongo dira: Kontzertu entzutetsuetan jotea, entseguetarako orduak, bideoklipa grabetea, prestakuntza tailerrak...\nHiru kategorietako bakotxean ze eratako estiloak sartzen diran argitzeko zerrendea argitaratu dabe antolatzaileek:\n- Pop-rock: rock, esperimentala, psikodelia, instrumentala, math, post rock, art rock, rock and roll, rhythm & blues, folk-rock, americana, hard rock, stoner, garage, noise, hard core, punk-rock, ska-reggae, emo, alternatiboa, indie, pop, tecno pop, power pop eta beste konbinazino batzuk.


Egilea: Anonimoa - apirilak 23, 2018\nZer gertatzen da, baso bat ur beroarekin dugunean eta bestea ur hotzarekin dugunean koloranteak botatzen dizkiogunean?\nNire iritziz ez da ezer gertatuko, izan ere biek ur kantitate berdina izango dute eta kolorantea ere berdina izango da.\n- bi baso bete ur\nHonekin guztiaren ondoriozta dezakegu, ur beroz beteriko basoan botatako kolorantea, kasu honetan berdea/urdina azkarrago disolbatzen dela. Jakin badakigunez, edozein materiatan molekulak daude eta tenperaturaren arabera hauek azkarrago edo motelago mugitzen dira. Ur berotan molekulak ur hotzetan baino bizkorrago mugitzen dira eta norabide guztietara, horregatik, kolorantea botatzerakoan ur berotan bizkorrago disolbatuko da.


Portugaleteko "Herriko Abestiak" abesbatzak kontzertua emango du zapatuan - - Plaentxia.eus\nPortugaleteko "Herriko Abestiak" abesbatzak kontzertua emango du zapatuan\nEzoziko Ama abesbatza 2015-05-14 17:23\nZapatua honetan, hilaren 16an, Herriko Abestiak gizonezkoen abesbatzak kontzertua eskainiko du Herriko Antzokian. Kontzertua iluntzeko zortzietan hasiko da eta abesti herrikoiek izango dute protagonismo nagusiena.\nHerriko Abestiak abesbatza 2003ko urrian sortu zen. Euren helburu eta asmo nagusia Portugaleteko (Bizkaia) betiko abestiak jaso, berreskuratu eta gordetzea zen. Asmo horrekin sortu zen eta gaur egun ere hortan dabiltza. Gizonezkoek osatzen duten abesbatza hau José María Angulo Engañak (Portugalete, 1942) zuzentzen du sortu zenetik. Egun, 20 gizonek osatzen dute abesbatza.\nHainbat ekitalditan parte hartu du abesbatza honek sortu zenetik. Unai Basurkori Pakea itsasontzian bakarka munduari itzulia eman aurretik agur-kontzertua eskaini zioten adibidez, edo Bizkaiko Zubia Gizateriaren Ondare izendatu zutenean, UNESCOren arduradunei ere kontzertua eskeini zieten. Beste ekitaldi askotan ere parte hartu izan du Portugaleteko abesbatza honek.\nZapatuan gure herrian eskainiko duten kontzertuak euren izateko era erakusten du: kantu herrikoiz osatutako programa eskeiniko dute eta. Kontzertuak bi zati izango ditu eta hauxe izango da kontzertuko programa:\nZugana naiez Jauna Sabin Salaberri\nAmigos dejadnos beber Wolfgang Amadeus Mozart\nBitxintxo José Luis Ortega\nLa esclava S. Masvernat\nBoga Boga Jesús Guridi\nAdio Euskalherriari José María Iparragirre\nLa jardinera del amor Portugaleteko herrikoia\nEgurra mara mararida Sergel Jaroff\nBarrenkalle Timoteo de Urrengoetxea\nOyar otzak Aita Donostia\nAxuntabensen Sergio Domingo\nTxanton piperri Buenaventura Zapirain


Aixa de la Cruz - Wikipedia, entziklopedia askea.\nAixa de la Cruz Ventosa (Bilbo, 1988ko apirilaren 7a) gaztelaniazko euskal idazlea da, Literaturaren Teoria eta Literatura Konparatuan doktorea.\nBizitza eta literatura ibilbidea[aldatu | aldatu iturburu kodea]\nArtean unibertsitatera iritsi gabea zelarik, De la Cruz artikuluak eta ipuinak idazten hasi zen. Hala, 2006an Antonio Gala Fundazioaren beka bat eman zioten, eta, horri esker, literatura-ibilbideari ekin zion. 2007an, lehenengo eleberria argitaratu zuen, "Cuando fuimos los mejores".\n2009an, ostera, "De música ligera" eleberria plazaratu zuen, Fundación Caixa Galizaren beka batekin. Urte berean, De la Cruzen "I don´t like mondays" antzerki-lana Margarita Xirgú eta Madrid Sur lehiaketetako finalisten artean geratu zen; obra hori Mexikon antzeztu zen, 2012an. 2015ean "Modelos animales" kontakizun-bilduma argitaratu zuen.\nOraingoz, "La línea del frente" (2017) da argitaratu duen azken eleberria.\nAdituen ustez, De la Cruzen idazkera zentzuzkotasunaren eta zentzuzkotasunik ezaren arteko mugan kokatzen da, ezagunaren eta ezezagunen arteko mugan.\nGaur egun, irakurketa- eta idazketa-lantegiak ematen ditu, eta feminismoaren zutabe bat idazten du Bilboko Udalaren aldizkarian.\nCuando fuimos los mejores (Almuzara, 2007) eta De música ligera (451 Editors, 2009) eleberriak Euskadi Sariaren literatura-ataleko finalistak izan ziren.\n2013an, Espainiako El Cultural aldizkariak irakurtzea merezi duten 40 urtetik beherako hamabi idazle garrantzitsuenen zerrendan sartu zuen. 2014an, Eñe Magazine aldizkariaren Cosecha Eñe Saria irabazi zuen.\n2020an gaztelaniazko literaturako saria jaso zuen Euskadi Literatura Sarietan Cambiar de idea nobelagatik.\n↑ (Gaztelaniaz) «Aixa de la Cruz» Escuela de Escritores . Noiz kontsultatua: 2018-04-15.\n↑ «Bizkaia.Eus: - Foru Liburutegia - Jarduera Kulturalak - Literatura topaketak 2018 - Aixa de la Cruz» www.bizkaia.eus . Noiz kontsultatua: 2018-04-18.\n↑ Biography of Aixa de la Cruz, The Short Story Project, accessed March 4, 2017.\n↑ "Fragmento de la nueva novela de Aixa de la Cruz," El Cultural, May 31, 2013.\n↑ (Gaztelaniaz) País, Ediciones El. (2009-12-18). «Entrevista | Cara inocente, pluma sucia» El País ISSN 1134-6582 . Noiz kontsultatua: 2018-04-15.\n↑ "Juegos con la verdad y la mentira" by Rocío García, El País, february 24, 2017.\n↑ (Gaztelaniaz) «'Modelos animales' de Aixa de la Cruz» www.lacasadeel.net . Noiz kontsultatua: 2018-04-15.\n↑ «La escritora Aixa de la Cruz aborda la construcción de la identidad en 'La línea del frente'» La Vanguardia . Noiz kontsultatua: 2018-04-15.\n↑ "Cuatro libros que leíste antes en Eñe," Eñe Magazine, June 16, 2015.\n↑ (Gaztelaniaz) «Bilbao.eus, Centro de documentación, Publicaciones Municipales, Periódico Bilbao» www.bilbao.eus . Noiz kontsultatua: 2018-04-15.\n↑ (Gaztelaniaz) r01e00000ff26d465bca470b813ace4356db5b18d,r01epd0122e4ed314423e0db04c97a47b5baa317f,r01etpd158aa64558419b9ec5ed77644af02263cda. «2008ko 'Euskadi' Literatura sariak - IVAP Contenido general» www.ivap.euskadi.eus . Noiz kontsultatua: 2018-04-18.\n↑ «Euskadi sariak, Aixa de la Cruz, Idoia Santamaria eta Uxue Alberdirentzat» Euskal Irrati Telebista 2020-10-14 . Noiz kontsultatua: 2020-10-14.\nOrriaren azken aldaketa: 14 urria 2020, 15:08.


Samuel Butler (poeta) - Wikipedia, entziklopedia askea.\nStrensham (en) , 1612ko otsailaren 3a\nLondres, 1680ko irailaren 25a (68 urte)\nArtikulu hau poetari buruzkoa da; beste esanahietarako, ikus «Samuel Butler».\nSamuel Butler (Strensham, Worcester, 1612ko otsailaren 8a - Londres, 1680ko irailaren 25a) olerkari ingelesa izan zen. Karlos II.a berrezartzearen aldekoa zen, eta Galesko Lord buruzagiaren idazkaria izan zen. Hudibras poema idatzi zuen —hiru zatitan argitaratua (1663, 1664 eta 1678)—, eta arrakasta handia izan zuen. On Kixote hartu zuen inspirazio iturri, alderdi puritanoaren buruzagien satira horretarako. Karlos II.aren gogokoa zen, eta errenta bat jasotzen hasi zen 1677tik aurrera. Gortearen faborea galdurik, ordea, pobre hil zen.\nWikimedia Commonsen badira fitxategi gehiago, gai hau dutenak: Samuel Butler (poeta)\nGutenberg proiektua: 4418\nOrriaren azken aldaketa: 6 urtarrila 2021, 20:45.


'Hamar urte baino ez' dokumentala estreinatuko dute Irunen - Bidasoko Hitza : Bidasoko Hitza\n'Hamar urte baino ez' dokumentala estreinatuko dute Irunen\nEH Bilduren 10 urteko ibilbideari errepasoa egiten diote lan horretan, 26 elkarrizketen bitartez.\nEH Bilduren 'Hamar urte baino ez' dokumentaleko fotograma bat.\nEH Bilduk hamar urte egin ditu, eta urtemuga ospatzeko dokumental bat ekoitzi du: Hamar urte baino ez. Hain zuzen, Irunen estreinatuko da, igande honetan, 12:00etan, Amaia KZko hitzaldi aretoan. Ikus-entzunezko lan horretan, hamar urte horiei errepasoa egingo diote ibilbide horretan esanguratsuak izan diren 26 laguni egindako elkarrizketen bidez.\nDokumentala Hiru Damatxo ekoiztetxeak egin du.\nCovid 19a dela eta, edukiera mugatua egongo da, eta, beraz, aurretik izena eman beharko da irun@ehbildu.eus helbidean.


Hasiera > AUKERA BEREZIAK>SOINEKOAK>‘URRE’ A LINEAKO SOINEKO ESTANPATU MOTZA\nEgun berezietarako eta gaurik dibertigarrienetarako soinekoa. Bizkarraldean duen irekidura behar-beharrezkoa da zure lookari estilo plus bat emateko.\n- Cut out bizkarraldea\n- A linea\n- Estanpatua kolore beltza, txuria eta berdean


Zaldibarko hondamendia oroitzen duen eskultura ipini ahal izateko kanpaina abiatu dute - etakitto.eus\nZaldibarko hondamendia oroitzen duen eskultura ipini ahal izateko kanpaina abiatu dute\nZaldibarko zabortegian ezbeharra gertatu zela bi urte bete ziren otsailaren 6an eta egun horretan Eitzagan eskultura bat ipintzeko asmoa zegoen, hondamendia eta bertan hil ziren Alberto Sololuze eta Joaquin Beltran oroitzeko. Baina Zaldibarko Udalak horretarako baimenik ez zuela eman eta, ezin izan zen eskulturarik ipini. Horren harira Zaldibar Argituk atzo egin zuen prentsaurrekoan Udalaren trabak salatu zituzten eta, horrekin batera, oroigarria ipini ahal izateko kanpaina berezia abiatu dutela jakinarazi zuten. Azaldutakoari jarraituz, “otsailaren 6an jarri nahi genuen eskultura Eitzagan, hondamendia gertatu zenetik bi urte betetzen ziren egunean. Gertaera haren oroigarri fisikoa, bizia galdu zuten bi langileen omenez, beraien familia eta lagunen omenez, horrelakorik berriro gerta ez dadin aldarrikatuz kaleta atera ziren herritarren omenez. Eitzagan gertatu zena inork ez dezan ahaztu”.\nPlataforma bera bezala, eskultura jartzeko ekimena ere herritarren borondatetik eta auzolanetik sortu zela nabarmendu zuten eta eskultura Eitzagan ipintzeko baimena urtarrilaren 4an aurkeztu zuten Zaldibarko Udalean: “Eskaeran zein lekutan jarri nahi genuen zehaztu genuen: auzoko errepidea eta oinezkoen gunea banatzen duen belarditxo batean. Belardi berean Udalaren panel bat ere badago. Inolako erabilerarik ez duen espazioa da”.\nHala ere, ezezko erantzuna jaso zuten eta urtarrilaren 10ean, dekretu bidez, Zaldibarko alkateak baimena ukatu ziela adierazi zuten agerraldian: “Harriduraz hartu genuen erabaki hau, are gehiago ematen zuen arrazoia irakurrita”. Dekretuan jasotzen denez, “Udal baimenik gabe jabari publikoan ezin da oroigarririk jarri”. Hain zuzen ere, horregatik jo zuten Udalera baimen eske. Dekretuak berak dioenez, Udalak oroigarri bat jartzeko asmoa dauka, nahiz eta ez duen zehazten non edo noiz eta nolako oroigarria izango den. Hala ere, jartzen denean, ohartaraziko diela erantzun die Udalak plataformako kideei, “bertan egon gaitezen”. Erantzuna “adar jotzea” dela erizten diote, “sentsibilitate gutxi” erakusten duela gaineratuta: “Herritarronganako errespetu falta itzela da, lotsagabekeria eta boterekeria”.\nGauzak horrela, kanpaina ipini dute martxan herrian. Azaldu zutenez, eskulturaren erreplika txikiak aterik ate banatzen hasi ziren aurreko astean eta herriko hainbat taberna eta dendetan ere eskuratu ahal izango da. Horrekin batera, “herritarren babesa lortzeko” hainbat ekintza egingo direla aurreratu dute : “Alkateari eta udal gobernuari hartutako erabaki horretan atzera egin dezala exijitzen diogu, eta herritarron borondatea errespeta dezala”.\n« Herriko hainbat toki argiteria publiko barik geratu dira, kilometro bat kable lapurtu dutelako [EGURALDIA] Zaparradak botako ditu tarteka »


Esloveniako 21. Vilenica jaialdia euskal literaturaren erakusleiho bihurtu zen | Edición impresa | EL PAÍS\nEsloveniako 21. Vilenica jaialdia euskal literaturaren erakusleiho bihurtu zen\nBilbo 11 SEP 2006\nEuskal literaturaren itzala Esloveniaraino luzatu zen joan den astean, Nazioarteko 21. Vilenica Literatur Jaialdiaren eskutik. Aurreneko aldiz, literaturaren inguruko ekitaldi-sorta prestigiotsu honen antolatzaileek euskal idazleei eman diete hitza eta hizpidea, eremu murritzeko sorkuntza literarioaren mugapenak eta erronkak aztertzeko asmoz.\nJaialdiaren bezpera egunean, Bernardo Atxagak Soinujolearen semea liburuaren eslovenierazko bertsioa aurkeztu zuen. Euskal idazleen jarduna Vilenica Jaialdiaren ostiraleko ekitaldi nagusia izan zen.\nEsloveniako Idazleen Elkartearen egoitza Etzikoak: to write in euskara, the basque language, today and tomorrow (Etzikoak: euskaraz idatzi, euskara gaur eta bihar) mahai-inguruaren eszenatoki bihurtu zen. Bertan izan ziren hizlari Literature Across Frontiers elkarteko zuzendari Alexandra Büchler, Franco Juri kazetari esloveniarra, eta Euskal Idazleen Elkarteko (EIE) zuzendaritza batzordeko kide Juan Ramon Makuso eta Mari Jose Olaziregi eta Ricardo bazkideak.\nEuskal literaturaren eguna borobiltzeko, Jon Mirande, Gabriel Aresti, Ramon Saizarbitoria, Anjel Lertxundi, Bernardo Atxaga, Miren Lourdes Oñederra, Ricardo Arregi, Miren Agur Meabe, Kirmen Uribe, Unai Elorriaga, Harkaitz Cano eta Igor Estankonaren testuak esloveniara itzulita bildu dituen Etzikoak antologia aurkeztuko zen,\nEIEk garrantzi handikotzat jo du Vilenica jaialdian parte hartzea, elkarteak diseinatu duen Euskal Literatura Atzerriratzeko Plana (ELAP) aurrera ateratzeko lagungarria izango delakoan.


KenZazpi taldearen proiektua 1996. urteko udazkenean jaio zen Gernikan. Jon Mikel Arronategik (Exkixuko baxujolea) eta Eñaut Elorrietak (Lugarriko abeslaria) bultzatua. Orduan, Bi eta bat aurrerapen abestia kaleratu zuten urte hartako "Aurtengo GORakada, 1"-ean, Gor diskoetxearen bilduma diskoan, KenZazpi izenburupean.\n2000. urtean gaur egun taldea osatzen duten taldekideak batu eta maketa bat grabatu zuten Muxikan. Grabaketa hau Iñaki UOHOren etxean burutu zuten.\n”Atzo da bihar” 2001eko maiatzean argitaratu zuten. Arrakasta handia izan zuen lehen lan honek, 20.000 disko saldu eta talde ezagun izatera heldu ziren denbora gutxian. 2003ko Apirilean ‘Bidean’ izeneko bigarren lana kaleratu zuten, aurrekoa baino gogorragoa izan zelarik. Disko honek, aurreko lanaren marka guztiak hautsi zituzten eta Euskal Herriko kontzertu garrantzitsuenetan taldearen heldutasun eta estilo propioa erakutsi zuten bira arrakastatsu eta jendetsu batean.\n2005. urtean disko akustiko bat eta zuzenean argitaratu zuen; “Gelditu Denbora” izenekoa. Disko honek, Lehen 3 hilabeteetan 12.000 disko saldu zituzten, taldeari bide berriak ireki zizkion... Urte hau, oparoa izan zen Gernikako taldearentzat, Euskal Herritik kanpora ateratzea lortu zutelarik, azpimarratzekoak dira Katalunian emandako kontzertuak, adibide bezala Catalunya-Euskadi futbol partidan Camp Noun 70.000 lagunen aurrean eskainitako emanaldia, eta Sopa de Cabra taldearen omenaldi diskoan, Amaral, Bunbury eta abarrekin batera grabatutako Instants del Temps kantua. Baina guzti honen gainetik,beti bere sustraiak mantentzen dituen taldea da KenZazpi, bere kultura eta izatearekin konprometitutako taldea,eta hainbat kanta egin dituena zenbait gizarte eragilerentzat, adibidez Ibilaldia, Araba Euskaraz edo Izarren Hautsa kantuak.\n2007an ARGIAK diskoa grabatu zuten Rafa Sardina ekoizlearekin eta bira ikaragarria burutu zuten antzoki eta jaialdietan.2009an Ken Zazpi Urte Zuzenean Cd+Dvd-a argitaratu dute beraien zazpigarren urtehurrenean.Disko berri honekin gainera beraien zigilu propioa sortzeaz gain (Argiak Diskak) aurreko katalogoaren jabe egin dira.\nLain Berri Txarrak Hesian Sugan Sugan Liburuak


Elkartu taldea Element Society-n (gure lanpostu orria) (NCS lanpostuak biltzen ditu)\nGazteekin lan egiten duzu maite eta sinesgaitza lortzeko? Ondoren, aplikatu gure taldera sartzeko!\nElement Society-en lanean gazteek sinesgogorra lortzen laguntzen diezue, gazteek beren komunitateak aldatzeko ahalmena emango diezute, euren asmoak sortuko dituzte eta beren ikaskideen rol bihurtu.\nElement Society izeneko erakunde onuraduna da (zenbakia: 1157932), enpresa erregistratua, bermearen arabera (zenbakia: 08576383) eta erregistratutako ikasteko hornitzailea (UKPRN: 10047367).\nElementu Gizartea haurrentzako eta gazteentzako babesarekin konprometituta dago.\nElementu Elkarteak Equal Opportunities enplegatzaile da.\nEz al zara diferentzia bat egiteko sutsua den jendea?\nBizitza aldatzen duen NCS esperientzia ez litzateke posible izango gure inspirazio entrega langileen lan gogorra gabe.\nGazte mugimendu sinestezin honen zati bat izan dezakezu. Gure sasoiko langileak NCS-ren bihotzean daude, eta jendea motibatzen, bereganatzen eta inspiratzen duten milaka pertsona daude. NCSren arrakastak ez luke posible izango gure sasoiko NCS langileriaren grina eta dedikazio gabe.\nArrazoi horietako edozeinetan interesa baduzu, deskargatu beheko dokumentuak eta bidali mezu elektronikoa eskaera-inprimakia gure NCS taldeari - ncs@elementsociety.co.uk\nHURRENGO URTEKO POSIZIOAK\nGazteei sinesgaitza lortzeko sutsua izan nahi duten pertsonekin lan egin nahi dugu.


KZ gunea Zerbitzua irekita\nMaiatzaren 25ean, arratsaldeko 18:00etatik 20:00etara KZguneaTIC zerbitzua Ormaiztegiko Udal Liburutegian.\nInternet zein ordenagailuan zabiltzean sortzen zaizkizun zalantza horiek argitzeko aukera ezinhobea duzu!\nZerbitzuari buruzko informazio gehiago: euskaraz eta gazteleraz\nAmilami ikuskizuna. Udaberriko Antzerki Zikloa\nMaiatzean, Udaberriko Antzerki Zikloa Ormaiztegin.\nHiru saioz osatutako zikloa izango da, bi publiko helduari zuzenduta eta bat etxeko txikienentzako egokia.\n-maiatzak 20: 'AMILAMI' ikuskizuna. Kultur Etxean, 18:30etan (Publiko familiarra eta haurrak)\nSarean kateatuak ikuskizuna. Udaberriko Antzerki Zikloa\n-maiatzak 13: Nomofobikak Taldea "SAREAREN KATEATUAK" ikuskizuna. Kultur Etxean, 22,15etan.\nMaiatzaren 11an, arratsaldeko 18:00etatik 20:00etara KZguneaTIC zerbitzua Ormaiztegiko Udal Liburutegian.\nEkainak 13tik 17ra bitartean Ormaiztegiko etxe eta baserrietako balkoiak ikuskatzen arituko dira Altzibar loradendako arduradunak.\nAurtengoan ere, herriko balkoiak lorez janzteko gonbidapena luzatzen dizue Ormaiztegiko Udalak.\nEkimenaren inguruko ESKUORRIA eta KARTELA\nHerriko Artisauentzako DEIALDIA\nDakizun bezala, duela aste batzuk erakusketa berria ireki da herrian, museoan, MADE IN ORMAIZTEGI izenburupean. Erakusketa honen harira, hainbat jarduera antolatu dituzte, horien artean, EKINTZAILEEN TOPAKETA bat, apirilaren 9an.\nHonela, ekimen honekin batera, Ormaiztegiko Kultura zerbitzutik, ARTISAU AZOKA bat antolatzea pentsatu dugu, asteburu horretan, HERRIKO ARTISAUEK beraien lanak aurkeztu eta saltzeko aukera izango duten espazioa, hain zuzen.\nAzoka honetan parte-hartzeko interesa duen orok, kultura.ormaiztegi@gmail.com helbidearen bitartez edo 943889696 telefonora deituta (16:00-18:00) egin dezake.\nANIMATU LAGUNOK, aukera polita izango da herri mailako artistak elkarren artean ezagutu eta herrian giroa sortzeko.\nGaur hasiko dira danborradetako entseguak\nDanborrada entseguak Azaroak 4an hasiko dira. Asteazken eta ostiralero egingo dira Zubipe kiroldegian 19:45etan.\nAzaroak 4, 6, 11, 13, 18, 20 eta 25\nIzen-ematea eta afariko txartela entseguetan.\nEntseguetara makilak eramatea beharrezkoa da.\nDanborrada entseguak datorren Azaroak 4an hasiko dira. Asteazken eta ostiralero egingo dira Zubipe kiroldegian 19:00etan eta 19:15etan.\nAzaroak 4, 6, 11, 13 eta 18\nAsteazkenetan 19:00etan eta ostiraletan 19:15etan\nBide Garbiketa - Lierniko erromeria\nUztailak 11, larunbata\n10:00etatik aurrera, LIERNIKO BIDE ZAHARRAREN GARBIKETA AUZOLANEAN, parte hartzaileei hamaiketakoa eskeiniko zaie.\nUdaleku Irekien inguruko informazio bilera\nohar honen bitartez Udaleku irekien inguruan hitz egiteko bilera ospatuko dela jakinarazi nahi da.\nBilera ostiral honetan, ekainak 26, arratsaldeko 18:30etan ospatuko da Udaletxe azpiko aretoan.\nHaurrak udalekuetan apuntatu dituzuen gurasoei bertan parte hartzeko deialdia luzatzen dizuegu.\nGAZTEAK IZANDAKOEI, GARENEI ETA IZANGO DIRENEI!\nIdatzi honen bitartez, gaztetxearen hamargarren urteurrenaren ospakizunean parte hartzeko gonbidapena helarazi nahi dizuegu.\nGuztiok izandako gazte garaia omentzeko argazki bilduma bat egitekotan gabiltza. Horretarako, Ormaiztegiko herritarren gazte garaiko argazkiak bildu nahi ditugu erakusketa bat egitearren. Hau posible izan dadin, Zumalakarregi Museoan post ontzi bat jarriko da argazkiak biltzeko (Asteazkenetik Igandera 10:00etatik 19:00tara), bestalde, posta elektroniko bat ere errazten dugu (ormaiztegikoga@gmail.com). Argazkiarekin batera, jabearen izen abizenak eta irudiaren hamarkada adieraztea eskatu nahi dizuegu, hauek itzultzea errazagoa izan dadin. Argazkiak Maiatzaren 7tik 31 bitarte jasoko dira.\nHonetaz gain, gazteen zeinu den logoa aldatu nahian gaude. Hau lortzearren, lehiaketa ireki bat burutu nahi da, honek Ormaiztiko Gazte Asanblada irudikatzea helburu izango duelarik. Zuen proposamenak jasotzeko, aurretik aipatutako baliabide berberak erabiliko ditugu. Honetarako epea, ordea, Maiatzaren 13an amaituko da.\nZuen parte hartzea asko eskertuko genuke!\nOrmaiztiko Gazte Asanblada\n« Aurrekoak 1 2 3 ... 5 6 7 8 9 Hurrengoak »


KendraFerrety - CuteAmerigo4U jasmin video\nJustinMillers livejasmin KaliNJustinXXXcurlydelice livejasmin AnaOpethLadyJenis livejasmin NatashaLaneScarlettRoss livejasmin AnaOpethNaughtyMinx18 livejasmin MelanyCrossWELLAhugecock livejasmin Barrakudda\nurwetasian livejasmin GISELLEsweetstallionwings livejasmin Feline29IolandaSamanthaxfire livejasmin NicollyhotStefanoJakub livejasmin CuteSieraJulieRedfox livejasmin MADELINNE10NatashaLane livejasmin EdwardGabriel\nKendraFerrety CuteAmerigo4U jasmin. AlexFabrizzio. TSsexyCheska. GarryRey.\nsexiblueALESSIUSsexiblueNatashaFoxxx .GarryReyERICK1XxELEANORxNatashaFoxxx .zombieboiEricaCarterMoniqueLeoneJustinMillers .ExqusiteElisMissDirtyMindExqusiteEliscoffihooker4 .xXDianaCIRIUS87SluutyDiryLatinMoniqueLeone .LadyDeeeLadyJenisKaliNJustinXXXcoffihooker4 .sexiblueBkithilhotIndiaopenassexSluutyDiryLatin .HottestCouple77MoniqueLeonexELEANORxCIRIUS87 .SammyDiamondScarlettRossJessie27xIndiaopenassex .stallionwingsMelissaFerrerTSsexyCheskaCuteBoy20 .KaliNJustinXXXKinkyNikkii21urwetasianBarrakudda .\nTommieBlaze VideoHannaSweetie VideoxELEANORx Videourwetasian VideoSluutyDiryLatin VideoFeline29Iolanda Video\nDulceAnnSex VideoCuteVenusTS Videocoffihooker4 VideoBonyBomb VideoMoniqueLeone VideoMarcelo96 Video\nBChan23MelissaFerrerTommieBlazeStefanoJakub .InnocentIzzyKinkyNikkii21xsteavebedroomeyess .DivineNanetteHotDaria18ScarlettRossSamJohn .AliceDestowzea0EnjoyMyWarmthEdwardGabrielHottestCouple77 .SammyDiamondBonyBombsexiblueNatashaLane .EdwardGabrielxELEANORxJEANNandTONNYTounerJay .JustinMillersAquaticAngel69ValeriaCharmzAsianHotJigs .Jessie27xERICK1XrocknrockerTeddyNoyz .BkithilhotbritanyroseDIRTYNAUGHTHYJulieRedfox .MADELINNE10MoniqueLeoneNatashaFoxxxbedroomeyess .zombieboiMoniqueLeoneEricaCarterEmilyyyEthereal .


Elizondo. Navarre. Platser att besöka | spain.info Sverige


Astebetez luzatuko dute denboraldia, berrikuntzekin - Lasarte-oria - Txintxarri.eus\nAstebetez luzatuko dute denboraldia, berrikuntzekin\nTxintxarri Aldizkaria 2020-03-26 10:23\nMilaka pertsonak eskaintzen diote tartetxo bat egunero 'Egunean Behin' lehiaketari. Jokalari askok eskatu dute, itxialdia dela eta, lehiaketa luzatzea, formatuz aldatzea, hamar galdera horiek areagotzea... Code Syntax enpresak, aplikazioaren egileak, jaramon egin die, eta astebetez luzatu du denboraldia: apirilaren 5ean bukatuko da. Hainbat berrikuntza iragarri dituzte.\nHamar galdera, gai askotakoak. Egunean behin. Euskaraz. Code Syntaxek garatutako aplikazioak sekulako arrakasta izan du Euskal Herrian: otsailean hasi den denboraldi berrian ia 100.000 pertsonak jokatu dute partida bat gutxienez. Horietako asko Lasarte-Oriakoak dira ─herriko hainbat gaztek Lasarte izeneko talde bat sortu dute; 110 erabiltzaile batu dira orain arte─. Koronabirusak eragindako egoeragatik etxean egon behar duten honetan, jokalari askok eskatu dute denboraldia luzatzea, hamar galdera baino gehiago erantzun ahal izatea, egunean behin baino gehiagotan jokatu ahal izatea... Egileek jaramon egin diete, eta astebetez luzatu dute lehiaketa, apirilaren 5era arte, igandea. Berrikuntza gehiago iragarri dituzte: Egunean Behin ber bi formatua aurkeztu dute.\n'Egunean behin ber bi'\nMartin Lizarralde marketing arduradunak aipatzen duenez, gizarteak uneotan bizi duen egoerarekin egileek ezin zuten "denboraldia bukatu da" esan eta kitto. "Ez zaigu ganorazkoa iruditzen". Hori dela eta, Egunean behin ber bi, BERrogeialdiko astea aurkeztu dute, zenbait berrikuntzarekin.\nAstebetez luzatuko dute denboraldia: apirilaren 5ean bukatuko da, igandea.\nEgunero partida bat jokatzen segiko dute erabiltzaileek; aldaketarik ez horretan.\nTxapelketa egunerokoa izango da, ez astebetekoa. Sailkapena egunero berrituko dute.\nAsteartetik aurrera zuzeneko partida bat jokatuko dute 19:00etan, horretara sailkatzen diren 150 lagunekin.\nZuzeneko partida horietara sailkatuko dira bezperako 50 onenak eta 100 pertsona gehiago, zozketa bidez. Jakinarazpena bidaliko zaie denei, eta aplikazioan bertan ikusiko dute zuzenekora sartzeko botoia.\nYouTube bidez jarraitu ahalko da zuzenekoa, Egunean Behin kanalean. Hiru Damatxo kooperatiba arduratuko da emanaldiez. Nork aurkeztuko dituen ere erabaki dute, baina ez dute iragarriko oraindik. Saioak 15-30 minutu artekoak izango dira.\nErabiltzaile guztiek jakinarazpen bat jasoko dute zuzeneko partidak hasi aurretik, YouTubera sar daitezen.\nDenboraldi honetako finala apirilaren 4an jokatu behar zuten, larunbatarekin, Durangoko Plateruenan. Egoera zein den ikusita, ordea, bertan behera utzi behar izan dute ekitaldia, ezinbestean.


Donostiako Maria Cristina hoteleko saloi eta jantokia (Gipuzkoa) :: 3DIGITALA\nDonostiako Maria Cristina hoteleko saloi eta jantokia (Gipuzkoa)\nZirkuluerdi-forma duen saloiaren zati baten irudia. Bere hormetan, erdi-puntuko hiru arku irekitzen dira. Gortinekin eta gortinoiekin estalita daude baina, hala ere, argia sartzen da. Sabaian lanpara bat dago zintzilik. Irudian, zenbait mahai biribil agertzen dira. Mahaikoak hartzeko prest daude. Mahai-zapi granate batez eta beste zuri batez estalita daude. Plater bakoitzean, haizemaile baten forma duen ezpainzapi bat dago.\n5437 x 3533 pixels\nhitzak: Donostia-San Sebastián Gipuzkoa hotela María Cristina ostatua egonaldia eraikuntza Okendo plaza kalea Sustapen Sozietate Anonimoa Chales Mewes erregina Francisco de Urcola Lazcanotegui barnealdea egongela jatetxea mahaia moketa tapizeria granatea protokoloa ezpainzapia haizemailea dotorea lanpara gortina gortinoia


Keu Agirretxea - "Geruzak" — Gaztezulo\nKeu Agirretxea - "Geruzak"\nMartxoko konfinamenduan sortu zuen Geruzak abestia argitaratu du Ondarroako musikariak. Abestiarekin batera bideoklipa ere badakar Eneritz Zeberio dantzaria protagonista duena egunsenti batekin batera.\nAbesti hau ez zatekeen jaioko konfinamendurik egon ez balitz. Izan ere, alarma egoera ezarri eta konfinamendua agin zen egunean konposatu zuen Agirretxeak abestiaren doinua. Hitzk berriz, Aiert Goenagak idatzi zituen egun gutxi batzuk geroago, telefonoz bi lagunek izandako elkarrizketaren ostean.\nDiskoaren sorkuntzan eta grabazioan zein bideoklipean parte hartu duten guztiak ondarrutarrak direla nabarmendu du Agirretxeak. "Lan talde bikaina izan dut ondoan, eta denak herritarrak izateak poz berezia eman dit", azaldu du.


FAMILIENTZAKO IRUNGO MILIA SOLIDARIOA (2019/03/31)\nFAMILIENTZAKO IRUNGO MILIA SOLIDARIOA\nDohaintza solidarioa\t3 €\nSuper Amara Bidasoa Atletiko Taldea eskualdeko atletismo klubak antolatu du, Irungo Udalaren laguntzarekin, Familientzako Irungo Milia Solidarioa. 2019ko martxoaren 31an izango da, igande goizarekin. Gainera, Osakidetzaren, Eusko Jaurlaritzako Osasun Sailaren eta Gipuzkoako Minbiziaren Aurkako Elkartearen (AECC) laguntza izango dugu.\nInskripzioaren Dohaintza solidarioa:\n3€ pertsona bakoitzak\nLarunbatean jaso gabe dauden dortsal guztiak zuzenean jaso ahal izango dira lasterketan, irteera-gunean (Zabaltza plaza) 08:00etatik aurrera.\nFAMILIENTZAKO IRUNGO MILIA SOLIDARIOA (2018)